
ΑΠΟΦΑΣΕΙ Σ 

Αριθ.Γ2/1090 

Πρόγραμμα Σπουδών της Αρχαίας Ελληνικής Γλώσσας 
και Γραμματείας στο Λύκειο. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. δ' της παρ. 9 του άρθρου 8 
του Ν. 1566/85, όπως τροποποιήθηκε και ισχύει με τις δια¬ 
τάξεις των παραγράφων 1 και 2 του άρθρου 7 του 
Ν.2525/97 «Ενιαίο Λύκειο, πρόσβαση των αποφοίτων 
στην Τριτοβάθμια Εκπαίδευση, αξιολόγηση του εκπαι¬ 
δευτικού έργου και άλλες διατάξεις» (ΦΕΚ188 - Α). 

2. Την εισήγηση του παιδαγωγικού Ινστιτούτου, όπως 
αυτή διατυπώθηκε στην με αριθμ. 17/1998 πράξη του τμή¬ 
ματος Δευτεροβάθμιας Εκπαίδευσης του Παιδαγωγικού 
Ινστιτούτου. 

3. Τις διατάξεις του άρθρου 29α του Ν. 1558/85ΦΕΚ137 
- Α, όπως συμπληρώθηκε με το άρθρο 27 του Ν. 2081/92 
(ΦΕΚ 154 - Α) και τροποποιήθηκε με το άρθρο 1 παραγρ. 
2α του Ν. 2469/97 (ΦΕΚ 38 - Α) και το γεγονός ότι από την 
απόφαση αυτή δεν προκαλείται δαπάνη εις βάρος του 
κρατικού προϋπολογισμού. 

4. Τηναναγκαιότητα ορισμού νέου Προγράμματος 
Σπουδών για το μάθημα της Αρχαίας Ελληνικής Γλώσσας 
και Γραμματείας στο Λύκειο, με βάση το οποίο θα συγ- 
γραφούν τα βιβλία που προβλέπονται από τις διατάξεις 
της παραγράφου 3 του άρθρου 7 του Ν. 2525/97, αποφα¬ 
σίζουμε: 

Καθορίζουμε το Πρόγραμμα Σπουδών του της Αρχαίας 
Ελληνικής Γλώσσας και Γραμματείας στο Λύκειο ως εξής: 

ΑΡΧΑΙΑ ΕΛΛΗΝΙΚΗ ΓΛΩΣΣΑ ΚΑΙ ΓΡΑΜΜΑΤΕΙΑ 
ΣΤΟ ΛΥΚΕΙΟ 

Α. ΓΕΝΙΚΟ ΜΕΡΟΣ 

1. Εισαγωγή 

Το Πρόγραμμα Σπουδών για το μάθημα της Αρχαίας Ελ¬ 
ληνικής Γλώσσας και Γ ραμματείας από το πρωτότυπο και 
το Πρόγραμμα Σπουδών της Αρχαίας Ελληνικής Γ ραμμα¬ 
τείας από μετάφραση συγκροτούν το περιεχόμενο του 
μαθήματος της Αρχαίας Ελληνικής Γλώσσας και Γ ραμμα¬ 
τείας στη Δευτεροβάθμια Εκπαίδευση, του οποίου οι γε¬ 
νικές γραμμές αναπτύσσονται αναλυτικά στο σχετικό Ενι¬ 


αίο Πλαίσιο Προγράμματος Σπουδών. Ανταποκρίνεται 
στη σύγχρονη παιδαγωγική αντίληψη για ένα πλήρες πρό¬ 
γραμμα σπουδών με την έννοια του ουπϊουΐυπι, το οποίο: 

* προσδιορίζει το γενικό σκοπό του μαθήματος, αλλά 
και τους ειδικούς σκοπούς κατά βαθμίδα εκπαίδευσης, 
καθώς και τους ειδικότερους στόχους κατά τάξη ή διδα¬ 
σκόμενο αντικείμενο 

* παρουσιάζει αναλυτικά τα περιεχόμενα διδασκαλίας 
κατά τάξη και κατά διδακτική διαδικασία (γλωσσική διδα¬ 
σκαλία - ερμηνεία κειμένων) 

* καταγράφει τις προσφορότερες μεθόδους και γενικές 
αρχές οργάνωσης της διδασκαλίας του και, τέλος, 

* καθορίζει τον καταλληλότερο τρόπο αξιολόγησης του 
μαθήματος. 

Εξάλλου, το Πρόγραμμα Σπουδών επιδιώκει με κάθε 
δυνατή σαφήνεια: 

* να συνδέσει σε μια ενιαία κατευθυντήρια γραμμή σκο¬ 
πούς, περιεχόμενα, τρόπους διδασκαλίας και αξιολόγη¬ 
ση του μαθήματος, τόσο στην αφετηριακή σκέψη, όσο και 
στη διαδικασία εφαρμογής 

* να επιτύχει τη σύγκλιση των σκοπών και των ειδικότε¬ 
ρων στόχων μέσα στα ειδικά αντικείμενα διδασκαλίας κα¬ 
τά τάξη 

* να διασφαλίσει, στο μέτρο του δυνατού, γέφυρες σύν¬ 
δεσης μεταξύ των ειδικότερων διδακτικών αντικειμένων, 
καθώς και με άλλα γνωσπκά ανπκείμενα, συγκεκριμένα 
τη Νεοελληνική Γλώσσα και Λογοτεχνία, την Ιστορία, τις 
Κοινωνικές Επιστήμες, την Καλλιτεχνική - Αισθητική Αγω¬ 
γή, αλλά και τις Θετικές Επιστήμες 

* να προβλέπει δυνατότητες επιλογών που να ανταπο- 
κρίνονται στα ενδιαφέροντα διδασκόντων και διδασκόμε¬ 
νων ή σε ιδιαίτερες συνθήκες εκπαίδευσης. 

2. Ο ιδιαίτερος χαρακτήρας του μαθήματος της Αρχ. 
Ελλ. Γλώσσας και Γ ραμματείας 

Το πνεύμα της εποχής και οι σύγχρονες ανάγκες / α¬ 
παιτήσεις ευνοούν τη γενική παιδεία κι όχι την εξειδίκευ- 
ση. Αυτό σημαίνει για την εκπαίδευση ότι πρέπει να εξα¬ 
σφαλίζει ολόπλευρη ανάπτυξη των μαθητών/τριών απο¬ 
βλέποντας σε ανθρώπους: 

* σκεπτόμενους, με ανεπτυγμένη την κριτική ικανότητα 

* καλλιεργημένους και ευαίσθητους, που σέβονται τον 
άνθρωπο ως αξία και έχουν αναπτυγμένη αισθητική αντί¬ 
ληψη 

* δημιουργικούς, οι οποίοι -χωρίς να αποκόπτονται από 

το παρελθόν- δρουν στο παρόν και διαμορφώνουν το μέλ¬ 
λον ως ελεύθεροι και δημοκρατικοί πολίτες της χώρας 
τους και της Ενωμένης Ευρώπης. 

Σε ένα εκπαιδευτικό πρόγραμμα με τον παραπάνω 
προσανατολισμό έχει ιδιαίτερη θέση το μάθημα της Α. 
Ε. Γλ. - Γρ., του οποίου ο κύριος σκοπός είναι μορφωτι- 
κός-ανθρωπιστικός. Κεντρικός άξονας του μαθήματος 
είναι η σπουδή του ανθρώπου με τη μελέτη και την κα¬ 
τανόηση της συμπεριφοράς, της δράσης και του αγώνα 
του ανθρώπου της ελληνικής αρχαιότητας να γνωρίσει 
τον κόσμο και τη ζωή, να αναζητήσει την αλήθεια και τη 
γνώση σε όλους τους τομείς του επιστητού και, έτσι, να 
θεμελιώσει την έννοια της επιστήμης και της τέχνης, με 
άλλα λόγια την έννοια του πολιτισμού. Η ελληνική κλη¬ 
ρονομιά, εδραιωμένη στην επιδίωξη του καθολικού, έ¬ 
γινε το ίδιο το πνεύμα του δυτικού και παγκόσμιου πο¬ 
λιτισμού. 

Η ιδιοτυπία του μαθήματος όμως είναι ότι μελετά την 
ανθρώπινη δραστηριότητα, διερευνά, ερμηνεύει και επι¬ 
κοινωνεί με την ουσία της πνευματικής δημιουργίας των 
αρχαίων Ελλήνων μέσα από τα έργα της τέχνης του λό¬ 
γου, τα οποία προσεγγίζει είτε από το πρωτότυπο -στο 
βαθμό που η γνώση της αρχαίας ελληνικής γλώσσας το ε¬ 
πιτρέπει- είτε από μετάφραση. 

3. Σκοποί του μαθήματος 

3.1 Γενικοί 

ΜετηδιδασκαλίατηςΑ.Ε.Γλ.-Γρ. και, ειδικότερα, με την 
ερμηνεία επιλεγμένων κειμένων, επιδιώκεται: 

* η ανάδειξη της ουσίας του αρχαίου κόσμου, η οποία 
συμπυκνώνεται: 

* στη σημασία που δόθηκε στον άνθρωπο (ανθρωποκε¬ 
ντρισμός), ως άτομο και ως μέλος ενός οργανωμένου συ¬ 
νόλου 

* στη συνακόλουθη ολόπλευρη μελέτη του ανθρώπου 
(ανθρωπογνωσία) ως δρώντος ατόμου και πολίτη 

* στη δυνατότητα αναγωγής του ειδικού σε γενικές αρ¬ 
χές και του συγκεκριμένου σε αφηρημένες έννοιες (βάση 
της επιστημολογίας), καθώς και του παραδείγματος σε 
καθολικής αξίας στάσεις και συμπεριφορές 

* συναφώς προς τα προηγούμενα, η γνώση του αρχαί¬ 
ου κόσμου και η επικοινωνία με τα πνευματικά και καλλι¬ 
τεχνικά επιτεύγματά του 

* η συνειδητοποίηση της σημασίας των επιτευγμάτων 
αυτών για την πορεία του πολιτισμού 

* η αναγωγή σύγχρονων επιστημονικών κατακτήσεων 
και επιστημονικών θεωρήσεων στην ελληνική αρχαιότητα 

* η επισήμανση της «ευρωπαϊκής διάστασης» της αρ¬ 
χαιότητας, δηλαδή των επιτευγμάτων της που συνέβαλαν 
στη θεμελίωση του ευρωπαϊκού πολιτισμού, αλλά, πα¬ 
ράλληλα, και επισήμανση των οφειλών του αρχαίου ελλη¬ 
νικού κόσμου σε άλλους λαούς (κυρίως της ανατολικής 
λεκάνης της Μεσογείου) 

* η μελέτη της αρχαίας Ελληνικής γλώσσας ως φορέα 
της πνευματικής δημιουργίας 

* η συνειδητοποίηση της αφετηρίας και της συνέχειας 
της ελληνικής γλώσσας και του εθνικού βίου (με επισή¬ 
μανση όλων των εξελικπκών φάσεων, επιδράσεων, μετα¬ 
βολών και μεταλλάξεων, αλλοιώσεων και συγκράσεων 
κτλ.) και επομένως η ενίσχυση της αυτογνωσίας και των ι¬ 
διαιτεροτήτων της πολιτισμικής μας ταυτότητας. 

Αυτός ο ανθρωπογνωστικός - αρχαιογνωστικός σκο¬ 
πός, που επιδιώκεται με τη σπουδή και τη βαθύτερη ερ¬ 


μηνεία των κειμένων, αποτελεί τον κύριο σκοπό του μα¬ 
θήματος, τον μορφωτικό - ανθρωπιστικό. 

3.2 Ειδικοί 

Ο γενικός σκοπός του μαθήματος υπηρετείται με δύο 
κύριες διαδικασίες, την ερμηνεία κειμένων της Αρχαίας 
Ελληνικής Γραμματείας και τη διδασκαλία της Αρχαίας 
Ελληνικής Γλώσσας, οι οποίες διαφοροποιούνται με ει¬ 
δικότερους σκοπούς και στόχους κατά βαθμίδα εκπαί¬ 
δευσης και διαβαθμίζονται ανάλογα με την πρόοδο των 
μαθητών στην κατάκτηση της αρχαιοελληνικής γλώσ¬ 
σας. 

Έτσι, στο Λύκειο, 

* η ερμηνεία των κειμένων γίνεται κατά βάση από το 
πρωτότυπο, επειδή το επιτρέπει πια η γνώση της αρχαίας 
ελληνικής και 

* συνεχίζεται, με ειδικότερους σκοπούς, η διδασκαλίας 
της γλώσσας στο βαθμό που απαιτείται για τη συμπλή¬ 
ρωση και εμπέδωση της γλωσσικής κατάρτισης των μα¬ 
θητών. 

Β. ΕΙΔΙΚΟ ΜΕΡΟΣ 

1. ΩΡΟΛΟΓΙΟ ΠΡΟΓΡΑΜΜΑ 


ΤΑ^Η Πρόγραμμα - Μάθημα 

Ώρες / εβδομάδα 

Α'ΤΑΞΗ 

Πρόγραμμα Γ ενικής Παιδείας 
? Αρχαία Ελλην. Γλώσσα: 1 ώρα/εβδομ. 

9 Αρχαία Ελλην. Γραμματεία: 3 ώρες / εβδομ. 

4 ώρες/εβδομάδα 

Β'ΤΑΞΗ 


Πρόγραμμα Γενικής Παιδείας 
* Αρχαία Ελληνική Γραμμστεία 

Πρόγραμμα Θεωρητικής Κατεύθυνσης 
? Αρχαία Ελλην. Γλώσσα (Θεματογραφία): 1 ώρα /εβδομ. 
?Αρχαία Ελλην. Γ ραμμσιεία: 2 ώρες / εβδομ. 

2 ώρες/εβδομάδα 

3 ώρες/εβδομάδα 

Γ ΤΑΞΗ 


Πρόγραμμα θεωρητικής Κατεύθυνσης 

4 ώρες /εβδομάδα 


?Αρχαία Ελλην. Γλώσσα (θεματογραφία): 1 ώρα /εβδομ. 

?Αρχαία Ελλην. Γ ραμμστεία: 3 ώρες / εβδομ. 

2. ΣΚΟΠΟΣ ΤΟΥ ΜΑΘΗΜΑΤΟΣ 

Με τη διδασκαλία της Αρχαίας Ελληνικής Γλώσσας και 
Γραμματείας στο Λύκειο επιδιώκεται: 

1. Να επιτευχθούν οι γενικοί μορφωτικοί - ανθρωπιστι¬ 
κοί σκοποί του μαθήματος με τη μελέτη σε βάθος από το 
πρωτότυπο επιλεγμένων κειμένων της αρχαίας ελληνικής 
λογοτεχνίας, αντιπροσωπευτικών των κυριοτέρων ειδών 
της. 

2. Να διευρυνθεί αυτή η ανθρωπογνωστική σπουδή με 
τη συμπληρωματική διδασκαλία από μετάφραση κειμέ¬ 
νων που συνδέονται άμεσα και λειτουργικά με τα ερμη¬ 
νευόμενα από το πρωτότυπο κείμενα. 

3. Να φωτιστεί πληρέστερα η εμβάθυνση στο νόημα 
των ερμηνευόμενων από το πρωτότυπο κειμένων με την 
κατάλληλη διδακτική εκμετάλλευση παράλληλων κειμέ¬ 
νων του ίδιου ή άλλων συγγραφέων. 

4. Να διερευνηθεί και να βαθύνει η γνώση της αρχαίας 
ελληνικής γλώσσας, ενός από τα βασικότερα στοιχεία 
του αρχαιοελληνικού πολιτισμού αλλά και του κυριότε- 
ρου φορέα του. 

3. ΑΡΧΑΙΑ ΕΛΛΗΝΙΚΗ ΓΛΩΣΣΑ 

1 ώρα/εβδομάδα στην Α' τάξη και στη Θεωρητική Κα¬ 
τεύθυνση των Β' και Γ τάξεων. 

3.1 Σκοπός 

Με τη συνέχεια της διδασκαλίας της αρχαίας ελληνικής 
γλώσσας στο Λύκειο επιδιώκεται: 

• να συμπληρωθεί η γνώση των βασικών στοιχείων της 
αρχαίας ελληνικής, εφόσον αυτή δεν έχει ολοκληρωθεί 
στο Γ υμνάσιο 

• να διευρυνθεί η γλωσσική κατάρτιση των μαθητών με 
τη μελέτη συνθετότερων φαινομένων και ειδικότερων 
μορφολογικών σχηματισμών της αρχαίας ελληνικής 

• να δοθεί στους μαθητές η δυνατότητα, περιορισμένης 
βέβαια, προσέγγισης και άλλων αρχαιοελληνικών διαλέ¬ 
κτων (ιωνικής, αιολικής, δωρικής) πληντης κατά βάση δι¬ 
δασκόμενης αττικής. Αυτή η επιδίωξη προορίζεται μόνο 
για τους μαθητές της θεωρητικής κατεύθυνσης των Β' και 
Γ τάξεων 

• να ασκηθούν οι μαθητές στην ανακάλυψη και εκτίμη¬ 
ση των αρετών της αρχαίας ελληνικής και, μέσα από αυ¬ 
τές, του πλούτου της σκέψης των αρχαίων Ελλήνων 

• να αναπτύξουν, τέλος, την ικανότητα να παρακολου¬ 
θούν και, κατά το δυνατό, να ερμηνεύουν την εξέλιξη της 
σημασίας των λέξεων από την αρχαία στη σημερινή μορ¬ 
φή της γλώσσας μας και να εκτιμήσουν, έτσι, τη ζωντάνια 
και τον δυναμισμό της. 

3.2 Περιεχόμενο - Διδακτέα ύλη 

Με δεδομένο το γεγονός ότι η γλωσσική διδασκαλία 
στο Λύκειο έρχεται να συμπληρώσει και να διευρύνει τη 
γνώση της αρχαίας ελληνικής που έχει αρχίσει στο Γυ- 
μνάσιο, δεν είναι δυνατό να οριστεί επακριβώς συγκεκρι¬ 
μένη ύλη. Με βάση όμως τα προβλεπόμενα για διδασκα¬ 
λία στο Γ υμνάσιο, καθώς και με βάση την αρχή της σπει- 
ροειδούς διάταξης της ύλης, είναι απαραίτητο να 
δοθούν: 

3.2.1 Στην Α' ΤΑΞΗ 

• ειδικότεροι σχηματισμοί ονομάτων και ρημάτων, που 
δε διδάχθηκαν στο Γ υμνάσιο, και συγκεκριμένα: 

• ορισμένα ονόματα και επίθετα της 3ης κλίσης (π.χ. δι- 
πλόθεμα ονόματα σε -υς -εως, -υ -εως, -ω -ους, καθώς 
και επίθετα σε -υς -υ, -ις -ι, -εις -εσσα -εν, -ας -αινα -αν) 

• ορισμένες κατηγορίες ρημάτων, όπως τα αφωνόλη¬ 
κτα (σχηματισμός και κλίση ενεστώτα και παρατατικού, 
παρακείμενου και υπερσυντέλικου), τα υγρόληκτα και εν- 
ρινόληκτα, τα φωνηεντόληκτα ρήματα εις -μι, οι αόριστοι 
β' που κλίνονται κατά τα εις -μι (π.χ. έβην, έγνων, εάλων) 
και τα ειδικά ρήματα είμι, φημί, οίδα, δέδοικα 

• οι υποθετικοί λόγοι και ο πλάγιος λόγος σε γενικές 
γραμμές 

• συμπληρωματικά και αναλυτικότερα στοιχεία για α¬ 
ντικείμενα, που διδάχθηκαν στο Γ υμνάσιο σε γενικές 
γραμμές, και συγκεκριμένα: 

• ειδικές περιπτώσεις κατηγορουμένου (γενική κατη¬ 
γορηματική, επιρρηματικό και προληπτικό κατηγορούμε¬ 
νο) 

• ειδικές περιπτώσεις αντικειμένου (σύστοιχο - αναλυ¬ 
τικότερα περιπτώσεις δίπτωτων ρημάτων) 

• αναλυτικότερα ορισμένοι ονοματικοί προσδιορισμοί 
(ομοιόπτωτοι και ετερόπτωτοι) 

• ειδικές παρατηρήσεις στον τρόπο εκφοράς των δευ- 
τερευουσών προτάσεων. 

3.2.2 Στην Β' και Γ ΤΑΞΗ (Θεωρητική Κατεύθυνση) 

Για τους μαθητές της θεωρητικής κατεύθυνσης η ενί¬ 
σχυση της γλωσσικής τους κατάρτισης μπορεί να έχει δι¬ 
πλή μορφή και, επομένως, δύο ειδών περιεχόμενο: 


• σύνθετη γλωσσική, λεξιλογική και μεταφραστική ά¬ 
σκηση επί αγνώστου σε αυτούς αρχαιοελληνικού πεζού 
κειμένου της αττικής διαλέκτου. Τα αποσπάσματα που 
προορίζονται γι? αυτή την άσκηση επιλέγονται ελεύθερα 
από τους διδάσκοντες, ανάλογα με το επίπεδο γλωσσικής 
κατάρτισης των μαθητών τους και, οπωσδήποτε, κλιμα¬ 
κούμενα ως προς τη δυσκολία από την αρχή της Β? τάξης 
προς το τέλος τηςΓ τάξης. 

• συμπληρωματική διδασκαλία ορισμένων γραμματι¬ 
κών φαινομένων, των οποίων η γνώση κατά την κρίση του 
καθηγητή δεν έχει εμπεδωθεί, ή ορισμένων σπανιότερων 
φαινομένων, όπως π.χ. 

• συνηρημένα ονόματα της 1ης και 2ης κλίσης (ουσια- 
σπκά και επίθετα) 

• ατπκόκλιτα ονόματα 

• αριθμητικά (ουσιαστικά, επίθετα, επιρρήματα) 

• σπανιότεροι αόριστοι β? βαρυτόνων ρημάτων που 
κλίνονται κατά τα εις -μι (π.χ. έδραν, ερρύην) 

• χρήση των εις -τος και -τέος ρηματικών επιθέτων 

• ειδικές περιπτώσεις υποθετικών λόγων (συνεπτυγμέ¬ 
νων ή ελλειπτικών) 

• αναλυτικότερα στοιχεία για τον πλάγιο λόγο, την α¬ 
πόλυτη χρήση της μετοχής των απροσώπων ρημάτων, τη 
δοτική προσωπική. 

Η διδασκαλία αυτή γίνεται με διδακτικό υλικό που επι¬ 
λέγεται από τον διδάσκοντα καθηγητή, κατά περίπτωση, 
με βάση τα βιβλία αναφοράς (Γραμματική και Συντακτικό) 
που εγκρίνονται για τους μαθητές. 

3.3 Μέθοδος της διδασκαλίας 

Η διδασκαλία της αρχαίας ελληνικής γλώσσας στο Λύ¬ 
κειο δεν γίνεται πια σε συνδυασμό με την άσκηση κατα¬ 
νόησης απλών κειμένων, όπως στο Γ υμνάσιο, αλλά ούτε 
και κατά την ερμηνεία των λογοτεχνικών κειμένων, ώστε 
να μη θυσιάζεται η ερμηνευτική διαδικασία , για να διδα¬ 
χθεί η μορφολογία της γλώσσας. 

Σε ιδιαίτερη διδακτική ώρα, που προβλέπεται από το 
πρόγραμμα σπουδών, και με αφετηρία συγκεκριμένο υλι¬ 
κό για επεξεργασία (φράσεις, προτάσεις, μικρές παρα¬ 
γράφους συνεχούς κειμένου) οργανώνεται η διδασκαλία 
των στοιχείων της γραμματικής και του συντακτικού, που 
κρίνεται από τον καθηγητή απαραίτητο, επαγωγικά κυ¬ 
ρίως αλλά και παραγωγικά. Η προοδευτική κατάρτιση των 
μαθητών στη γλώσσα επιτρέπει αυτή την περισσότερο 
αυτόνομη αλλά και βαθύτερη διερεύνηση και διδασκαλία 
γλωσσικών δομών και τύπων. 

Κατά τη γλωσσική και μεταφραστική άσκηση των μαθη¬ 
τών της θεωρητικής κατεύθυνσης των Β’ και Γ’ τάξεων 
(στην ώρα της θεματογραφίας) συνδυάζονται η συνθετι¬ 
κή και αναλυτική θεώρηση του κειμένου, η διαρκής εκμε¬ 
τάλλευση των συμφραζομένων και η επιμέρους άρση δυ¬ 
σκολιών, η προσπάθεια κατανόησης του περιεχομένου με 
βάση τη δομή του κειμένου και η μεταφραστική άσκηση. 
Προσπάθεια ερμηνείας και προσπάθεια μετάφρασης δια- 
πλέκονται και συμπληρώνονται αμοιβαία για τη συνολική 
κατανόηση του κειμένου. 

3.4 Αξιολόγηση της γλωσσικής διδασκαλίας 

Η αξιολόγηση της γλωσσικής κατάρτισης των μαθητών 
γίνεται στο πλαίσιο της αξιολόγησης της αρχαίας ελληνι¬ 
κής γλώσσας και γραμματείας συνολικά (βλ. παρακάτω). 




ί,Ι 


4602 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. ΑΡΧΑΙΑ ΕΛΛΗΝΙΚΗ ΓΡΑΜΜΑΤΕΙΑ (Από το πρωτότυ¬ 
πο) 

4.1 Σκοπός της διδασκαλίας 

Με τη διδασκαλία της αρχαίας ελληνικής γραμματείας 
στην πρωτότυπη γλωσσική έκφραση των κειμένων επι¬ 
διώκεται να επιτευχθεί ο γενικός μορφωτικός - ανθρω¬ 
πιστικός σκοπός του μαθήματος, όπως αναλύεται σε ό¬ 
λο το εύρος και το βάθος του στο οικείο κεφάλαιο αυ¬ 
τού του προγράμματος, για να εμπλουτισθεί και να 
αναπτυχθεί ολόπλευρα ο εσωτερικός κόσμος του ση¬ 
μερινού μαθητή και αυριανού πολίτη της Ελλάδας και 
του κόσμου, με την ανθρωπογνωστική σπουδή και τη 
βαθύτερη κατανόηση έργων μιας μεγάλης λογοτε¬ 
χνίας, της αρχαιοελληνικής. 

Και για να επιτευχθεί αυτός ο σκοπός είναι ανάγκη: 

* να αποκτήσουν οι μαθητές μια όσο το δυνατό περισ¬ 
σότερο σφαιρική και πλήρη εικόνα του αρχαίο υ ελληνικού 
πολιτισμού, ρεαλιστική και ενδιαφέρουσα στο βαθμό που 
θα συνδέεται με τη σημερινή ζωή και τις ανάγκες του σύγ¬ 
χρονου ανθρώπου 

* να εμβαθύνουν σε καίριες επιτεύξεις της πνευματι¬ 
κής δημιουργίας των αρχαίων Ελλήνων σε συσχετισμό 
με άλλων ειδών εκφάνσεις του πολιτισμού τους, με τον 
οποίο συνδέεται άρρηκτα ο νεοελληνικός πολιτισμός 
και ο οποίος απετέλεσε τη βάση για τη διαμόρφωση 
του ελληνορωμαϊκού και, αργότερα, του ευρωπαϊκού 
πολιτισμού 

* να δοκιμάσουν την αισθητική απόλαυση από την ανα¬ 
κάλυψη και την εκτίμηση της καλλιτεχνικής αξίας των έρ¬ 
γων της αρχαίας ελληνικής λογοτεχνίας στην πρωτότυπη 
γλωσσική τους έκφραση. 

4.2 Περιεχόμενο - Διδακτέα ύλη 

Η επιλογή των κειμένων και η κατανομή τους σπς τρεις 
τάξεις του Λυκείου διέπονται από ορισμένες γενικές αρ¬ 
χές, που υπαγορεύονται από τους σκοπούς του μαθήμα¬ 
τος, και στηρίζονται σε κριτήρια φιλολογικά και παιδαγω¬ 
γικά / διδακτικά, ώστε τα συγκεκριμένα κείμενα να μπο¬ 
ρούν να υπηρετήσουν το μορφωτικό - ανθρωπιστικό 
σκοπό του μαθήματος, την επικοινωνία των μαθητών με 
την ουσία της πνευματικής δημιουργίας των αρχαίων Ελ¬ 
λήνων. Έτσι, έλαβαν υπόψη: 

* την ανάπτυξη προηγουμένως του Προγράμματος 
Σπουδών της αρχαίας ελληνικής γραμματείας από μετά¬ 
φραση, ώστε να αποφευχθούν κενά ή επικαλύψεις 

* το βαθμό της γλωσσικής κατάρτισης των μαθητών για 
την προσέγγιση των κειμένων στην πρωτότυπη γλωσσική 
τους έκφραση 

* το αντιληπτικό επίπεδό τους στη συνάρτησή του με 
την ηλικία και τα ενδιαφέροντά τους 

* την ανάγκη παρακολούθησης κατά το δυνατό της ι¬ 
στορικής εξέλιξης των γραμματειακών ειδών 

* τη δυνατότητα σύνδεσης των κειμένων μεταξύ τους, 
στο πλαίσιο κάθε τάξης, με γραμματολογική ή άλλη θε¬ 
ματική συγγένεια, ώστε οι μαθητές να μπορούν να συνει¬ 
δητοποιήσουν τους ιδιαίτερους εκφραστικούς τρόπους 
κάθε είδους αφενός και να συνθέσουν την επιδιωκόμενη 
συνολική εικόνα σε ένα τομέα του αρχαιοελληνικού πολι¬ 
τισμού αφετέρου 

* τη δυνατότητα επιλογής από τον καθηγητή μιας μετα¬ 
ξύ περισσοτέρων προβλεπόμενων ενοτήτων από το έργο 
ενός συγγραφέα. 


4.2.α Τα κείμενα και οι προβλεπόμενες ώρες διδασκα¬ 
λίας τους κατά τάξη: 

Α'ΤΑΞΗ 

3 ώρες/εβδομ. Όλο το χρόνο χ 28 == 84ώρες ± 
ΑρχαίοΓΕλληνες Ιστοριογράφοι (Ξενοφών, Θουκυδίδης) 
Ξενοφών, Σειττέμβριος-Δεκέμβριος, 38 ± ώρες 
Ελληνικά, Βιβλίο Β?: τέλος του Πελοποννησιακού 
πολέμου - καθεστώς 

των Τριάκοντα Τυράννων - αποκατάσταση της 
Δημοκρατίας 

ή Αγησίλαος, Κεφ.Ι, II, VII, XI (καιαπόμετ, Κεφ. III, IV 
και τμήμα του XI) 

? Θουκυδίδης, Ιανουάριος-Μάιος, 46ώρες ± 

Βιβλίο Α' (Κερκυραϊκά) 24-31 και 44 (32-43 από 
μετάφραση) 

ή Βιβλίο Γ (Κερκυραϊκά) 70-81 (82-83 από μετάφραση) 
Βιβλίο Ζ, 30-32 (η αναχώρηση για τη Σικελία) 

Βιβλίο Η', 75-77 και 84-87 (η καταστροφή των Αθηναίων) 

Β'ΤΑΞΗ 

α) Πρόγραμμα Γ ενικής Παιδείας, 

2 ώρες/εβδομ, χ 28 = 56± ώρες 
Δραματική Ποίηση (τραγωδία) 

? Μια τραγωδία του Σοφοκλέους από το πρωτότυπο 
(Αντιγόνη ή Φιλοκτήτης) και 

? Μια τραγωδία με γενική παρουσίαση και ανάγνωση ο 
ρισμένων σελίδων από μετάφραση (Οιδίπους Τύραννος 
ή Αίας), σε 6 ώρες περίπου 
β) Πρόγραμμα Θεωρητικής Κατεύθυνσης, 2 ώρες/ 
εβδομ. χ 28 = 56 ± ώρες 

* Ρητορικά κείμενα, δικανικά και πολιτικά (ιδιωτικός και 
δημόσιος βίος) Σεπτέμβριος-Φεβρουάριος, 40 ± ώρες 
Λυσίου, Κατά Φίλωνος δοκιμασίας ή Υπέρ Μαντιθέου 
Δημοσθένους, Περί της Ροδίων ελευθερίας ή Υπέρ 
Μεγαλοπολιτών (αποσπάσματα) 

Ισοκράτους, Περί ειρήνης ή Αρεοπαγιτικός 
(αποσπάσματα) 

* Ανθολόγιο επικής και λυρικής ποίησης, Μάρτιος-Μάιος, 
16 ± ώρες 

ΓΤΑΞΗ 

Πρόγραμμα Θεωρητικής Κατεύθυνσης ώρες/ 
εβδομ. χ28 = 84 ± ώρες 

Πολιτικά και φιλοσοφικά κείμενα με άξονα τις έννοιες: 
πόλη - πολίτης - πολίτευμα - κοινωνία πολιτών (συνεκτικοί 
Δεσμοί: νόμοι, δικαιοσύνη) - ατομική και πολιτική αρετή 
Θουκυδίδου, Περικλεούς Επιτάφιος, 20 ± ώρες 
Πλάτωνος, Πρωταγόρας και Πολιτεία (αποσπάσματα), 

34 ± ώρες 

Αριστοτέλους, Ηθικά Νικομάχεια και Πολιτικά 
(αποσπάσματα), 30 ± ώρες 

Γενική παρατήρηση: Για όλα τα έργα αξιοποιούνται πα¬ 
ράλληλα κείμενα των ίδιων ή άλλων συγγραφέων της ί¬ 
διας ή άλλης εποχής. 

4.2.β Αναλυτική ανάπτυξη του περιεχομένου της Αρχ. 
Ελλ. Γραμματείας 

Α' ΤΑΞΗ 

Αρχαίοι Έλληνες Ιστοριογράφοι (Ξενοφών, Θουκυδίδης), 

3 ώρες/εβδομ, όλο το χρόνο χ 28, συνολικά 84 ± ώρες 
1. Κριτήρια επιλογής 

Για την πρώτη διδασκαλία εκτενών αποσπασμάτων ο¬ 
λόκληρων έργων προπμήθηκαν τα αφηγηματικά ιστορικά 
κείμενα, ως απλούστερα από άποψη σύνθεσης, και επο¬ 
μένως περισσότερο εύληπτα, αλλά και ως καταλληλότε¬ 
ρα να κρατήσουν το ενδιαφέρον των μαθητών με την ενό- 

τητα και την αλληλουχία των γεγονότων. Από τους αρχαί¬ 
ους ιστορικούς οι μαθητές έχουν γνωρίσει εκτενώς τον 
πατέρα της Ιστορίας, τον Ηρόδοτο, στη Β? τάξη Γυμνασί- 
ου. Τώρα θα διδαχθούν τον Θουκυδίδη και τον Ξενοφώ- 
ντα, τους δύο άλλους κύριους εκπροσώπους του είδους 
κατά την κλασική εποχή. 

2. Ειδικός σκοπός της διδασκαλίας 

Στο πλαίσιο του μαθήματος της Αρχαίας Ελληνικής 
Γραμματείας η διδασκαλία κειμένων των αρχαίων Ελλή¬ 
νων ιστορικών επιδιώκει: 

* να γίνει αισθητός στους μαθητές ο στενός δεσμός της 
ιστοριογραφίας με τη λογοτεχνία, καθώς οι Ελληνες ι¬ 
στορικοί αφηγούνται πλατιά τα ιστορικά γεγονότα είτε ως 
αυτόπτες μάρτυρες είτε ως ουδέτεροι αφηγητές είτε πα¬ 
ρουσιάζοντας τους πρωταγωνιστές της δράσης να εκθέ¬ 
τουν σε πρώτο πρόσωπο τις σκέψεις και τις αποφάσεις 
τους. Ταυτόχρονα διερευνούν τα αίτια και τις συνέπειες 
της ανθρώπινης δραστηριότητας και υποβάλλουν σε κρι¬ 
τικό έλεγχο τα γεγονότα. Επομένως, είναι ανάγκη να αι¬ 
σθανθούν οι μαθητές ότι δεν διδάσκονται Ιστορία, αλλά 
μελετούν και απολαμβάνουν χαρακτηριστικές σελίδες α¬ 
φηγηματικών ιστορικών έργων 

* να γνωρίσουν οι μαθητές την αγωνιώδη προσπάθεια 
των ιστορικών κατά την αναζήτηση της αντικειμενικής αλή¬ 
θειας σχετικά με τα ιστορούμενα γεγονότα, όσο αυτό είναι 
ανθρώπινα δυνατό (η ματιά του επιστήμονα ιστορικού) 

* να αναγνωρίσουν και να απολαύσουν τους αφηγημα¬ 
τικούς τρόπους των αρχαίων Ελλήνων ιστορικών, τη ζωη¬ 
ρή και παραστατική διήγηση, την επιλογή της χαρακτηρι¬ 
στικής λεπτομέρειας ή της εντυπωσιακής σκηνής/εικό- 
νας, τη δραματική έκθεση συγκλονιστικών στιγμών της 
ιστορίας (η ματιά του λογοτέχνη - αφηγητή) 

* να καλλιεργήσουν έτσι και να αναπτύξουν την ιστορι¬ 
κή, την πολιτική και την εθνική τους συνείδηση με την επι¬ 
σήμανση των ποικίλων παραγόντων (προσωπικών, κοινω¬ 
νικών, οικονομικών, πολιτικών αλλά και αστάθμητων / τυ¬ 
χαίων) που διαμορφώνουν το ιστορικό γίγνεσθαι. 

3. Τα διδασκόμενα κείμενα 

Εισαγωγή στην αρχαία ελληνική ιστοριογραφία από 
τους Ίωνες λογογράφους μέχρι τον Αρριανό (κυριότεροι 
εκπρόσωποι και τάσεις της ιστορίας). Θα πρέπει να μπο¬ 
ρεί να ολοκληρωθεί σε 2-3 διδακτικές ώρες. Και θα ακο¬ 
λουθήσει η διδασκαλία των ιστορικών. 

α) Ξενοφώντος Ελληνικά ή Αγησίλαος (κατά την ελεύ¬ 
θερη επιλογή του καθηγητή) 

Από Σεπτέμβριο μέχρι και Δεκέμβριο, ώρες 38 ±. 

Πρώτη επιλογή: Ελληνικά, Βιβλίο Β? . Αποσπάσματα 
που αναφέρονται: 

* στο τέλος του Πελοποννησιακού πολέμου (κεφ. 1,16- 
32 και II, 1-4) 

* στην παράδοση της Αθήνας (κεφ. II, 16-23) 

* στο καθεστώς των Τριάκοντα Τυράννων (κεφ. III, 50- 
56) 

* στην αντίδραση των δημοκρατικών και την αποκατά¬ 
σταση της δημοκρατίας (κεφ. IV, 18-23 και 37-43) 

Για τα ενδιάμεσα τμήματα θα δοθούν γλαφυρές συνδε¬ 
τικές περιλήψεις. Τα τμήματα III, 11-16 και IV, 1-17 θα δι¬ 
δαχθούν από μετάφραση. 

Διδακτικοί στόχοι: 

* Να γνωρίσουν οι μαθητές μια πολύ δραματική περίο¬ 


δο της ελληνικής ιστορίας με πολυσήμαντο περιεχόμενο, 
ζωηρό ενδιαφέρον και πλούσια διαχρονικά πολιτικά μη¬ 
νύματα με βάση μια πολιτειακή μεταβολή, την κατάργηση 
αλλά και την αποκατάσταση της δημοκρατίας. 

* Να συνειδητοποιήσουν τους λόγους που οδήγησαν τη 
θαλασσοκράτειρα Αθήνα στην ήττα κατά θάλασσαν 
στους Αιγός Ποταμούς και τους δημοκρατικούς Αθηναί¬ 
ους στην αρχική ανοχή προς το καθεστώς των Τριάκοντα. 

* Να εντοπίσουν, ανάμεσα στους βασικούς λόγους της 
γενικής αποδοκιμασίας του τυραννικού καθεστώτος, ιδι¬ 
αίτερα την κατάργηση των νόμων, μοναδικού προστάτη 
των πολιτών έναντι κάθε αυθαιρεσίας, και τη διάλυση του 
κοινωνικού ιστού με τον διχασμό των πολιτών και την αλ- 
ληλοεξόντωσή τους. 

* Να επισημάνουν το ήθος που επέδειξε η αποκαταστα- 
θείσα δημοκρατία με τη γενική αμνηστία, καθώς και την ι¬ 
στορική πολιτική σημασία της εθνικής συμφιλίωσης που 
ακολούθησε. 

* Να αξιοποιήσουν ως παράλληλα κείμένα αποσπάσμα¬ 
τα από λόγους του Λυσία (π.χ. Κατά του Ερατοσθένη), την 
Αθηναίων πολιτεία του Αριστοτέλη, κ.ά. 

* Να διαπιστώσουν και να απολαύσουν μερικές εμφα¬ 
νείς αφηγηματικές αρετές του Ξενοφώντα, την καθαρό¬ 
τητα και ζωηρότητα της περιγραφής, την επιλογή της χα¬ 
ρακτηριστικής λεπτομέρειας, τη διήγηση εντυπωσιακών 
σκηνών ή εικόνων που μαρτυρούν ικανότητα έμπειρου 
«ρεπόρτερ» της εποχής εκείνης. 

Δεύτερη επιλογή: Αγησίλαος. Αποσπάσματα που ανα- 
φέρονται: 

* στην πατρίδα και το γένος του Αγησιλάου (κεφ. I, 1-5) 

* στη στρατηγική του ικανότητα κατά την εκστρατεία 
στην Ασία (κεφ. 1,6-28 και 36-38) και κατά τον Βοιωτικό πό¬ 
λεμο (κεφ. II, 9-15) 

* στην ευσέβεια και την ανιδιοτέλειά του (κεφ. III και IV) 

* στη φιλοπατρία αλλά και τα πανελλήνια αισθήματά 
του (κεφ. VII) 

* στη συνολική εικόνα της προσωπικότητάς του (κεφ. XI, 
14-16) 

Για τα ενδιάμεσα τμήματα θα δοθούν γλαφυρές συνδε¬ 
τικές περιλήψεις. 

Τατμήματα κεφ. III, IV και κεφ. XI, 1-13 θα διδαχθούν α¬ 
πό μετάφραση. 

Διδακτικοί στόχοι: 

* Να γνωρίσουν οι μαθητές μια σημαντική προσωπικό¬ 
τητα της αρχαίας Σπάρτης που συνδύαζε ηγετικές και 
στρατηγικές αρετές με βαθιά φιλάνθρωπο αισθήματα 

* Να εκτιμήσουν την αγνή φιλοπατρία, την ευσέβεια και 
την ακεραιότητα του χαρακτήρα του Αγησιλάου, αρετές 
που τον χαρακτηρίζουν ως άνθρωπο. 

* Να επισημάνουν την ανωτερότητα του ήθους του που 
του επέτρεπε να αίρεται πάνω από το ενδιαφέρον της πα¬ 
τρίδας - πόλης του, της Σπάρτης, και να αγωνιά για το μέλ¬ 
λον του ελληνισμού. 

* Να αξιοποιήσουν ως παράλληλα κείμενα αποσπάσμα¬ 
τα από την Αλεξάνδρου Ανάβαση του Αρριανού για γόνι¬ 
μες συγκρίσεις του Αλεξάνδρου με τον Αγησίλαο. 

* Να αξιολογήσουν την προδρομική εκδήλωση της ιδέ¬ 
ας για μια πανελλήνια εκστρατεία κατά των Περσών, συ¬ 
γκριτικά με την ανπ'στοιχη ιδέα του Ισοκράτη και ιδιαίτε¬ 
ρα με τη μεγαλειώδη εκστρατεία του Μ. Αλεξάνδρου. 

* Να εκπμήσουντην απλότητα και καθαρότητα του λό- 

γου και τη λιτή και παραστατική περιγραφική ικανότητα 
του Ξενοφώντα σ?αυτό το έργο του. 

β) Θουκυδίδου Ιστορία, Από Ιανουάριο μέχρι και Μάιο, 
ώρες 46 ±. 

Κατ’ εκλογήν: 1. Βιβλίο Α, αποσπάσματα που αναφέρο- 
νται: 

* Στην έναρξη των εχθροπραξιών μεταξύ Κέρκυρας και 
Κορίνθου (Α, 24-31) 

* Στην προσφυγή και των δύο προς τους Αθηναίους (Α, 
32-43 : Δημηγορίες Κερκυραίων και Κορινθίων - από με¬ 
τάφραση) 

* Στην απόφαση των Αθηναίων (Α, 44) 

ή 2. Βιβλίο Γ, αποσπάσματα που αναφέρονται: 

* Στον εμφύλιο πόλεμο στην Κέρκυρα (Γ, 70-81) 

* Στην παθολογία του πολέμου (Γ, 82-83 - από μετά¬ 
φραση) 

Και οπωσδήποτε: Βιβλία Ζ και Η, Τα Σικελικά. Αποσπά¬ 
σματα που αναφέρονται: 

* Στην αναχώρηση της εκστρατείας (Ζ, 30-32) 

* Στην απόφαση των Αθηναίων, μετά την ήττα του στό¬ 
λου τους στον Μεγάλο Λιμένα των Συρακουσών, να σω¬ 
θούν δια ξηράς (Η, 75-77) 

* Στην καταστροφή του αθηναϊκού στρατού στον Ασί- 
ναρο ποταμό και την τραγική τύχη των αιχμαλώτων (Η, 84- 
87) 

Τα ενδιάμεσα τμήματα θα δοθούν με γλαφυρή περίλη¬ 
ψη. 

Διδακτικοί στόχοι: 

* Να γνωρίσουν οι μαθητές μια συγκλονιστική περίοδο 
του μακροχρόνιου εμφυλίου πολέμου, το διπλωματικό 
παιχνίδι και την συμφεροντολογική πολιτική των μεγάλων 
δυνάμεων, την αγριότητα των εμφυλίων συγκρούσεων 
που αποκαλύπτει την παθολογία του πολέμου, τα πολιτι¬ 
κά πάθη και τις ιδεολογικές συγκρούσεις. 

* Να επισημάνουν την ανάγκη των μικρών δυνάμεων να 
βρουν πολιτική υποστήριξη («προστάτες»), την ισορρο¬ 
πία των αντιτιθέμενων δυνάμεων και το δίκαιο κάθε μέ¬ 
ρους, όπως εκφράζεται με την αντιστοίχιση των δημηγο¬ 
ριών. 

* Να διαπιστώσουν το ευμετάβολο των ανθρώπινων 
πραγμάτων, παρακολουθώντας την πορεία της αθηναϊ¬ 
κής δύναμης από το απόγειο της δόξας της ως την τελική 
κατάρρευση. 

* Να αναγνωρίσουν βασικά χαρακτηριστικά της αφηγη¬ 
ματικής ικανότητας του Θουκυδίδη και της βαθύτατα κρι¬ 
τικής ιστορικής ανάλυσης των γεγονότων. Συγκεκριμένα: 
Την περιγραφική δύναμη, την ψυχογραφική παρουσίαση 
νικητών και ηττημένων, των ηγετών αλλά και του πλήθους 
των στρατιωτών, την άριστη απόδοση τραγικών καταστά¬ 
σεων και ιδιαίτερα τη δραματικότητα της αφήγησης, την 
πυκνότητα, τηνευλυγισία και την ποικιλία του ύφους του. 

* Να ασκηθούν στον εντοπισμό των στοιχείων που χα¬ 
ρακτηρίζουν την ιστορία του Θουκυδίδη ως «κτήμα ες α¬ 
εί» και τον ίδιο ως τον σπουδαιότερο ιστορικό της αρχαι¬ 
ότητας. 

Μεθοδολογική οδηγία: Από άποψη μεθοδολογική θα υι¬ 
οθετηθεί διπλή προσέγγιση των ιστορικών συγγραφέων, 
ιστορική και λογοτεχνική, όπως επιβάλλεται από την ιδιο¬ 
τυπία της αρχαίας ελληνικής ιστοριογραφίας και από 
τους σκοπούς της διδασκαλίας της, που προαναφέρθη- 
καν. 


Β'ΤΑΞΗ 

1. ΠΡΟΓΡΑΜΜΑ ΓΕΝΙΚΗΣ ΠΑΙΔΕΙΑΣ 

Δραματική ποίηση, Σοφοκλέους Τραγωδίαι 

2 ώρες/εβδομάδα καθ’όλο το έτος, συνολικά 56ώρες 

1.1 Κριτήρια επιλογής 

Η δραμαπκή ποίηση αποτελεί κορυφαία έκφραση όχι 
μόνο της ελληνικής αλλά και της παγκόσμιας λογοτε¬ 
χνίας. Ως θεατρικός λόγος και ως παράσταση επί σκηνής 
εξακολουθεί να ζει, να ακμάζει και να γοητεύει το σύγ¬ 
χρονο άνθρωπο, γιατί δραματοποιεί, και, επομένως, ζω¬ 
ντανεύει μπροστά στα μάτια του, βαθύτατα υπαρξιακά 
προβλήματα του ανθρώπου. Και με την καλλιτεχνική πλο¬ 
κή του μύθου και τη διαδικασία της κάθαρσης οδηγεί στη 
λύση τραγικών καταστάσεων, προσφέροντας αισθητική 
απόλαυση και βαθιά ηθική ικανοποίηση στους μετέχοντες 
στα δρώμενα θεατές. 

Οι τραγωδίες του Σοφοκλέους προβάλλουν έξοχες 
πρότυπες μορφές που έζησαν συγκλονιστικές τραγικές 
συγκρούσεις και έκαναν αποφασιστικές ηθικές επιλογές, 
οι οποίες βάρυναν στην προσωπική τους μοίρα. Αποτε¬ 
λούν άριστα δείγματα σύμμετρης και ισορροπημένης 
σύνθεσης και μπορούν να χρησιμεύσουν ως χαρακτηρι¬ 
στικά παραδείγματα δραματικής τέχνης. Αυτές είχε κατά 
βάση υπόψη του ο Αριστοτέλης, όταν διατύπωνε τους κα¬ 
νόνες της τραγωδίας στην Ποιητική του. 

1.2 Σκοπός της διδασκαλίας 

Με τη διδασκαλία της τραγωδίας επιδιώκεται: 

* να γνωρίσουν οι μαθητές ένα ξεχωριστό και συναρπα¬ 
στικό γραμματειακό είδος της αρχαίας ελληνικής λογο¬ 
τεχνίας που συνδυάζει, σε ενιαίο θέαμα ή ανάγνωσμα, τις 
τέχνες του λόγου, της μουσικής, της όρχησης και της 
σκηνογραφίας με τη δράση επί σκηνής των υποκριτών 
που υποδύονται τους ρόλουςτωνηρώωντων δραματικών 
έργων 

* να εντάξουν την τραγωδία στην ιστορική εξέλιξη της 
αρχαίας ελληνικής γραμματείας και να συνειδητοποιή¬ 
σουν τη σχέση της με τα άλλα γραμματειακά είδη 

* να γνωρίσουν τη δομή και τα μέρη της τραγωδίας (θε¬ 
ατρική διάσταση) και την αντιστοιχία τους με τα μέρη και 
τη διάρθρωση των σύγχρονων θεατρικών έργων 

* να κατανοήσουν τα ποιοτικά στοιχεία που προσδιορί¬ 
ζουν την ουσία της, την πλοκή και εξέλιξη του μύθου, τις 
σκέψεις, τις ιδέες και το ήθος των δρώντων προσώπων, 
καθώς και την ποιότητα του λόγου τους 

* να ασκηθούν στη διάκριση του ρόλου των συντελε¬ 
στών της παράστασης μιας τραγωδίας (ποιητή, υποκρι¬ 
τών, χορού, χορηγού και θεατών) 

* να μπορέσουν να νιώσουν πότε ο ήρωας είναι τραγικό 
πρόσωπο και να διακρίνουν την έννοια της ύβρης, της ά- 
της, της νέμεσης, του τραγικού, της τραγικής ειρωνείας 
και της από της τραγωδίας ηδονης 

* να καταστούν ικανοί να αισθάνονται τη διαδικασία της 
κάθαρσης, που είναι ταυτόχρονα αισθητική απόλαυση και 
βαθύτατη ηθική ικανοποίηση από την αποκατάσταση της 
ηθικής τάξης 

* να επισημάνουν το ιστορικό και κοινωνικοπολιτικό 
πλαίσιο, μέσα στο οποίο γεννήθηκε η τραγωδία, που είναι 
«παιδί της δημοκρατίας» 

* να διαπιστώσουν τις επιδράσεις που άσκησε το αρ¬ 
χαίο ελληνικό δράμα σε μεταγενέστερους δραματουρ¬ 
γούς, αξιοποιώντας κατάλληλα παράλληλα κείμενα 

* να συλλάβουντα διαχρονικά παιδευτικά μηνύματα της 
τραγωδίας και την ανταπόκρισή τους σε αιώνια υπαρξια¬ 
κά προβλήματα του ανθρώπου, ώστε να τα μετουσιώσουν 
σε δυναμογόνα σπέρματα ζωής 

* να γνωρίσουν, τέλος, έναν από τους τρεις μεγάλους 
τραγικούς της αρχαιότητας, τον Σοφοκλή, τη σχέση με 
τους ομοτέχνους του, αλλά και την προσφορά του στην ε¬ 
ξέλιξη του συγκεκριμένου είδους. Να εκπμήσουν ιδιαίτε¬ 
ρα τη δεξιοτεχνία του στην κατασκευή του δράματος, στη 
διαγραφή του ήθους των ηρώων του, στην πραγμάτωση 
του τραγικού και στον αριστοτεχνικό χειρισμό της γλώσ¬ 
σας. 

1.3 Τα διδασκόμενα κείμενα 

Προτάσσεται μια Εισαγωγή στη δραματική ποίηση, που 
περιέχει την γένεση και εξέλιξη του είδους, τα βασικά εί¬ 
δη και τους κυριότερους εκπροσώπους του, την οργάνω¬ 
ση και τους συντελεστές των παραστάσεων των έργων, 
το ιστορικο-πολιτιστικό πλαίσιο της εποχής του Σοφοκλή, 
τη ζωή και το έργο του. Θα διατεθούν καταρχήν περίπου 
3 διδακτικές ώρες. 

Ακολουθεί διδασκαλία: 

* μιας τραγωδίας από το πρωτότυπο κατά μεγάλο μέ¬ 
ρος, της Αντιγόνης ή του Φιλοκτήτη, κατ’εκλογήν και 

* μιας τραγωδίας με γενική παρουσίαση και σχολιασμέ¬ 
νη ανάγνωση ορισμένων σελίδων από μετάφραση, του Οι- 
δίποδα Τυράννου ή του Αίαντα. Θα διατεθούν περίπου 6 
διδακτικές ώρες. 

Οι προβλεπόμενες από το ωρολόγιο πρόγραμμα ώρες 
επιτρέπουν να διδαχθούν αναλυτικά από το πρωτότυπο 
περίπου 580 στίχοι μιας τραγωδίας. Για να ολοκληρωθεί 
το έργο, οι υπόλοιποι στίχοι θα διδαχθούν, με κανονική 
ερμηνεία, από μετάφραση. 

Έτσι 

* Από την Ανπγόνη θα διδαχθούν από το πρωτότυπο: 

Ο πρόλογος στ. 1-99 Θέση του προβλήματος. Η απαγό¬ 
ρευση της ταφής του Πολυνείκη και η απόφαση της Αντι¬ 
γόνης να τον θάψει 

- Α' Επεισόδιο στ. 278-331 Σύγκρουση του Κρέοντα με 
τον Φύλακα και με τον Χορό 

- Β'Επεισόδιο στ. 441-581 Σύγκρουση του Κρέοντα με 
την Αντιγόνη 

- Γ Επεισόδιο στ. 635-780 Σύγκρουση του Κρέοντα με 
τον Αίμονα 

- Ε' Επεισόδιο στ. 988-1114 Σύγκρουση του Κρέοντα με 
τον Τειρεσία 

- Έξοδος στ. 1328-1353 Συντριβή του Κρέοντα-»Κατα¬ 
στροφή του δράματος» 

* Από τον Φιλοκτήτη θα διδαχθούν από το πρωτότυπο: 

- Ο πρόλογος στ. 1-134 Σκηνικό και σχέδιο δράσης 

- Α' Επεισόδιο στ. 319-390 Ιστορία του Νεοπτόλεμου 

- Β' Επεισόδιο στ. 759-826 Η κρίση του Φιλοκτήτη - Πα¬ 
ράδοση του τόξου στο Νεοπτόλεμο 

- Γ Επεισόδιο στ. 889-926 Ο Νεοπτόλεμος ομολογεί την 
αλήθεια 

- στ. 963-1080 Η εμφάνιση του Οδυσσέα και η απομά¬ 
κρυνση του Νεοπτόλεμου 

- Έξοδος στ.1222-1313 Επάνοδος Οδυσσέα και Νεο¬ 
πτόλεμου στ. 1373-1408 Σταθερή άρνηση του Φιλοκτήτη 

στ. 1409-1447 Εμφάνιση του Ηρακλή 

1.4 Διδακτικοί στόχοι 

Να εντοπίσουν οι μαθητές, στην ερμηνευόμενη κάθε 


φορά τραγωδία, τα στοιχεία που χαρακτηρίζουν το γραμ¬ 
ματειακό είδος και ιδιαίτερα ό,τι αφορά τη σύνθεση του 
δράματος, την εξέλιξη (δέση), κορύφωση και λύση της υ¬ 
πόθεσης, τη διαγραφή του ήθους των ηρώων, την προβο¬ 
λή των βασικών ιδεών και προβλημάτων, τους εκφραστι¬ 
κούς τρόπους και τις θεατρικές τεχνικές. 

Ειδικότερα, στην Αντιγόνη: 

* οι μαθητές στο πλαίσιο της όποιας προσωπικής και, 
πάντως, πολυεπίπεδης ερμηνείας να επισημάνουν το βα¬ 
σικό πρόβλημα της τραγωδίας, που δημιουργείται από τη 
στάση των ηρώων απέναντι στην τιμή προς τους νεκρούς, 
μια πίστη που κανείς δεν ξέρει από πότε φάνηκε στη γη 

* Να συνειδητοποιήσουν ότι οι αποφάσεις των ηρώων 
(Κρέοντα, Αντιγόνης, Ισμήνης) σχετικά με την ταφή του 
Πολυνείκη είναι προσωπικές ελεύθερες επιλογές τους 
και υπαγορεύονται από το βαθμό της πίστης τους στην αι¬ 
ώνια αξία του σεβασμού των νεκρών. 

* Να αποφύγουν, επομένως, την ερμηνεία της τραγω¬ 
δίας σε επίπεδο σχηματικό και αφηρημένο - ιδεολογικό, 
ως σύγκρουση π.χ. γραπτών και άγραφων νόμων, πολι¬ 
τείας και οικογένειας κ.ά.ό. 

* Να αισθανθούν ότι η τραγικότητα των προσώπων, ι¬ 
δίως Κρέοντα και Αντιγόνης, προκύπτει από την προσω¬ 
πική τους βούληση και επιλογή. Έτσι, η υβρισπκή για το 
νεκρό Πολυνείκη απόφαση του Κρέοντα, στενά δεμένη με 
το ενδιαφέρον του πολπικού για την εξουσία του, τον 
φέρνει διαδοχικά και κλιμακωτά σε σύγκρουση με τον Φύ¬ 
λακα, τον Χορό, την Ανπγόνη, τον Αίμονα, τον Τειρεσία 
μέχριτηντελική συντριβή του. Αντίθετα, η αταλάντευτη ε¬ 
πιμονή της Ανπγόνης να θάψει τον αδελφό της συνοδεύ¬ 
εται από την τόλμη να ακολουθήσει με αξιοπρέπεια πς συ¬ 
νέπειες της απόφασής της, που την οδήγησε στο σωματι¬ 
κό θάνατο αλλά και στην πανθομολογούμενη ηθική 
δικαίωση για την πράξη της. 

* Να εκπμήσουν τελικά τη στάση του Σοφοκλή απέναντι 
στην αξία των θεϊκών νόμων και στη συνακόλουθη ευσέ¬ 
βεια των ανθρώπων, την οποία θεωρεί ως δείγμα σωφρο¬ 
σύνης. 

Στον Φιλοκτήτη 

* Να εντοπίσουν και να υπογραμμίσουν τα στοιχεία που 
συνθέτουν την τραγικότητα του Φιλοκτήτη και συγκεκρι¬ 
μένα τη μοναξιά του, την πληγωμένη αξιοπρέπεια και τιμή 
του, την παράδοξη μοίρα του και γενικότερα τους παρά¬ 
γοντες (εσωτερικούς και εξωτερικούς) που τον οδηγούν 
στη σταθερή άρνησή του να ακολουθήσει τον Οδυσσέα 
και το Νεοπτόλεμο. 

* Να προσδιορίσουν, αντίθετα, το υπόβαθρο στο οποίο 
στηρίζεται η εμπιστοσύνη του Φιλοκτήτη προς τον Ηρα¬ 
κλή στο τέλος της τραγωδίας. 

* Να επισημάνουν το ρόλο και το ήθος του Οδυσσέα σε 
σχέση με τη φύση και τη σημασία της «απάτης» σ’αυτή την 
τραγωδία, όχι ως ατομικού ελαττώματος αλλά ως συνέ¬ 
πειας της εντολής του στρατού με συγκεκριμένο σκοπό 
για το κοινό καλό. 

* Να παρακολουθήσουν την κλιμάκωση της ανάθεσης 
ανάμεσα στον αγνό και φιλαλήθη Νεοπτόλεμο και τον πο¬ 
λύπειρο και διπλωμάτη Οδυσσέα, αλλά και τη σύμπτωση 
των προσπαθειών τους να κλέψουν την εμπιστοσύνη και 
την ψυχή του ήρωα. 

* Να διακρίνουν τις δυνάμεις εκείνες που συνετέλεσαν 
στη δραμαπκή μετάπτωση του ήθους του Νεοπτόλεμου, 
που είχε ως συνέπεια την απαγκίστρωσή του από τον Ο- 

δυσσέα και τον προσανατολισμό του σε απόφαση σύμ¬ 
φωνη με τον χαρακτήρα και τη φύση του. 

* Να εκτιμήσουν τη θεατρική σημασία της χρήσης «του 
από μηχανής θεού» στη συγκεκριμένη τραγωδία, μοναδι¬ 
κής περίπτωσης στις σωζόμενης τραγωδίες του Σοφο- 
κλέους αλλά πολύ οικείας τεχνικής στον Ευριπίδη. 

Στον Οιδίποδα Τύραννο 

* Να διαπιστώσουν οι μαθητές και σ’αυτή την τραγωδία 
το ρόλο της μοίρας ως δύναμης, στην οποία υποτάσσο¬ 
νται θεοί και άνθρωποι, παρά την ελευθερία επιλογών και 
αποφάσεων που έχουν. 

* Να επισημάνουν το γεγονός ότι η μοίρα παίζει συχνά 
άσχημο παιχνίδι στον άνθρωπο και τον καθιστά έρμαιό 
της, γιατί του επιτρέπει να νομίζει ότι με τη βούληση καιτη 
λογική του μπορεί να βρει τη λύση των προβλημάτων του, 
αλλά στο τέλος βγαίνει αυτή κερδισμένη και πολλές φο¬ 
ρές τον οδηγεί στη συντριβή. 

* Να συνειδητοποιήσουν ότι ο Οιδίπους καθίσταται τρα¬ 
γικό πρόσωπο από τη στιγμή που, με πίστη στην ευθύνη 
του ως άρχοντα έναντι του λαού της Θήβας, αναζητεί με 
ειλικρίνεια την αλήθεια για τη συμφορά που πλήττει τη 
χώρα του και δεν παύει να επιμένει στην ειλικρινή του έ¬ 
ρευνα ούτε και όταν πολλά σημάδια τού δείχνουν την τρα¬ 
γική αλήθεια. Πρέπει να δει και να ακούσει το τρομερό του 
έγκλημα, γεγονός που τον οδηγεί στη συντριβή και την 
τραγωδία στη λύση της με την αποκατάσταση της ηθικής 
τάξης. 

* Ναανακαλύψουν και να εκπμήσουν την αριστοτεχνική 
σύνθεση και τη σφιχτή δομή αυτής της τραγωδίας, που 
την καθιστά το τελειότερο, απ’αυτή την άποψη, έργο του 
Σοφοκλή. 

Στον Αίαντα 

* Να γνωρίσουν οι μαθητές το αρχαιότερο από τα σω- 
ζόμενα δράματα του Σοφοκλή και να διακρίνουν τη δίπτυ- 
χη δομή του, καθώς ο θάνατος του Αίαντα επισυμβαίνει 
στο μέσον της τραγωδίας. 

* Να διαπιστώσουν το ήθος του ήρωα, το υψηλό αίσθη¬ 
μα τιμής και αξιοπρέπειας, από το οποίο διαπνέεται και το 
οποίο τον οδηγεί στο θάνατο, μοναδική έξοδο από την κα¬ 
ταισχύνη μιας ζωής στερημένης από την τιμή που του ά¬ 
ξιζε. 

* Να κατανοήσουν το γεγονός ότι ο ήρωας με το μεγα¬ 
λείο και την υπέρβαση της μετριότητας προκαλεί το φθό¬ 
νο του θεού, αλλά δέχεται με αξιοπρέπεια τη θεόσταλτη 
καταστροφή. 

* Να αισθανθούν ότι η ισορροπία και η ηθική τάξη απο- 
καθίσταται στο τέλος με την απόδοση μεταθανάτιων τι¬ 
μών στον Αίαντα από εχθρούς και φίλους. 

* Να διερευνήσουν θέματα, όπως η δύναμη και ο ρόλος 
του θείου, η δύναμη αλλά και η αστάθεια της ανθρώπινης 
ύπαρξης, το πρόβλημα της ταφής των νεκρών, η αρνητι¬ 
κή πλευρά του πολέμου (εξολοθρευτή της χαράς της ζω¬ 
ής)· 

* Να εκτιμήσουν και συσχετίσουν τον Αίαντα με την Α¬ 
ντιγόνη, τον Φιλοκτήτη ή τον Οιδίποδα ως προς συγκρίσι¬ 
μες πλευρές τους. 

Μεθοδολογική παρατήρηση 

Η εκπόνηση από τους μαθητές συνθετικών δημιουργι¬ 
κών εργασιών ενδείκνυται ιδιαίτερα κατά τη διδασκαλία 
σε γενικές γραμμές (μέσα σε 6 ώρες) των τραγωδιών «Οι¬ 


δίπους Τύραννος» ή «Αίας». Έγκαιρα, μετά τους πρώτους 
μήνες του σχολικού έτους και σε συνεννόηση και υπό την 
καθοδήγηση του καθηγητή, μπορούν να αναλάβουν ομα¬ 
δικές εργασίες, για να παρουσιάσουν επιμέρους θέματα 
ή πτυχές μίας τραγωδίας ή συγκριτικές εργασίες για πε¬ 
ρισσότερες από μία τραγωδίες κ.ά. 

Μπορούν επίσης, πάντοτε σε προαιρετική βάση, να α¬ 
ναλάβουν την προετοιμασία μίας παράστασης τραγω¬ 
δίας ή άλλου θεατρικού έργου, στο πλαίσιο εμπράγματης 
σπουδής της θεατρικής διάστασης και της σκηνικής οικο¬ 
νομίας των διδασκόμενων δραματικών έργων. 

2. ΠΡΟΓΡΑΜΜΑ ΘΕΩΡΗΤΙΚΗΣ ΚΑΤΕΥΘΥΝΣΗΣ 

* Ρητορικά κείμενα, 2 ώρες/εβδομάδα από Σεπτέμβριο 
μέχρι και Φεβρουάριο, συνολικά 40 ± ώρες 

* Ανθολόγιο επικής και λυρικής ποίησης, 2 ώρες/εβδο¬ 
μάδα από Μάρτιο μέχρι Μάιο, συνολικά 16 ± ώρες 

2.1 ΡΗΤΟΡΙΚΑ ΚΕΙΜΕΝΑ 

2.1.1 Κριτήρια επιλογής 

Η δημόσια και ιδιωτική ζωή της αρχαίας Αθήνας αντικα¬ 
τοπτρίζεται λεπτομερέστερα και χαρακτηριστικότερα 
στους λόγους των ρητόρων, δικανικούς και πολιτικούς 
κυρίως. Είναι αδύνατο να γνωρίσει κανείς ικανοποιητικά 
τη ζωή των Αθηναίων της κλασσικής εποχής, μόνο από τα 
έργα των ιστορικών, των φιλοσόφων ή των δραματικών 
ποιητών, αν δε μελετήσει χαρακτηριστικά δείγματα λό¬ 
γων που εκφωνήθηκαν στα δικαστήρια, τη Βουλή και την 
Εκκλησία του Δήμου. Εξάλλου, η ρητορική τέχνη κατείχε 
κυ ρίαρχη θέση όχι μόνο στην εκπαίδευση των νέων αυτής 
της εποχής, για να γίνουν ικανοί να λέγουν και να πράτ¬ 
τουν τα πολιτικά στο πλαίσιο της δημοκρατικής πολιτείας 
τους, αλλά και στο εκπαιδευτικό σύστημα όλων των χω¬ 
ρών της Ευρώπης από την αρχαιότητα μέχρι τα νεώτερα 
χρόνια. 

2.1.2 Σκοπός της διδασκαλίας 

* Να γνωρίσουν οι μαθητές μερικές πτυχές του δημόσι¬ 
ου και ιδιωτικού βίου των αρχαίων Αθηναίων. 

* Να μελετήσουν μια ειδική μορφή αρχαιοελληνικού λό¬ 
γου, τον ρητορικό, ο οποίος ως λόγος «πειθούς δημιουρ¬ 
γός» διαφέρει σημαντικά από τα άλλα γραμματειακά είδη 
ως προς τη δομή, τη λογική οργάνωση, την πλούσια επι¬ 
χειρηματολογία και την ειδική γλωσσική έκφραση. 

* Να γνωρίσουν, ειδικότερα, πς έντεχνες πίστεις, δηλα¬ 
δή τα λογικά επιχειρήματα, τα ρητορικά ήθη και τα ρητο¬ 
ρικά πάθη, με τα οποία ο ομιλητής προσπαθεί να κερδίσει 
την εύνοια του ακροατή ή του αναγνώστη του. 

* Να προσδιορίσουν ιδιαίτερα τη διαχείριση της έμφα¬ 
σης και της συναισθηματικής φόρτισης με τα ποικίλα 
σχήματα λόγου (αντίθεση, υπόσταση, ρητορική ερώτη¬ 
ση, πολυσύνδετο ή ασύνδετο κατά περίπτωση σχήμα, 
τολμηρή μεταφορά κ.ά.) και την όλη οργάνωση και δια¬ 
σύνδεση των μερών του λόγου. 

* Να καταστούν ικανοί να αξιολογούν το περιεχόμενο ε¬ 
νός ρητορικού λόγου, τη βαρύτητα των επιχειρημάτων 
και κατά συνέπεια την αποτελεσματικότητα της τεκμη¬ 
ρίωσης. 

* Να ασκηθούν οι μαθητές στη λογική οργάνωση δομη¬ 
μένου κειμένου σε κάθε περίπτωση παραγωγής δικού 
τους λόγου. 

* Να γνωρίσουν, τέλος, δείγματα του λόγου ορισμένων 
μεγάλων ρητόρων της ελληνικής αρχαιότητας, των οποί¬ 
ων το έργο έχει διαχρονική αξία. 

2.1.3 Τα διδασκόμενα κείμενα 

Προτάσσεται μια Εισαγωγή στη ρητορική τέχνη (τη γέν¬ 
νηση, την εξέλιξη, τα μέρη και τα χαρακτηριστικά ενός ρη¬ 
τορικού λόγου, τις έντεχνες πίστεις και τους κυριότερους 
εκπροσώπους του είδους κατά την κλασική εποχή) και σύ¬ 
ντομη εισαγωγή στη ζωή και το έργο των τριών ρητόρων, 
των οποίων διδάσκονται λόγοι. Περίπου 2-3 διδακτικές ώ¬ 
ρες καταρχήν. 

Ακολουθεί η διδασκαλία τριών ρητορικών λόγων: 

* Λυσίου, Κατά Φίλωνος δοκιμασίας ή Υπέρ Μανηθέου, 
κατ’εκλογήν 

* Δημοσθένους, Περί της Ροδίων ελευθερίας ή Υπέρ 
Μεγαλοπολιτών, κατ’εκλογήν 

* Ισοκράτους, Περί ειρήνης ή Αρεοπαγιτικός, κατ’εκλο- 
γήν 

Διατίθενται περίπου 12 διδακτικές ώρες για κάθε ρήτο¬ 
ρα. Με εξαίρεση τον Λυσία, του οποίου οι επιλεγμένοι λό¬ 
γοι είναι σύντομοι, από τους άλλους δύο ρήτορες θα ερ- 
μηνευθούν χαρακτηριστικά αποσπάσματα επιλεγμένα με 
βάση τους διδακτικούς στόχους που ακολουθούν. Έτσι, 
ενδείκνυται να διδαχθούν: 

Από το λόγο του Δημοσθένη, Περί της Ροδίων ελευθε¬ 
ρίας, 

οι παράγραφοι 1-4, 17-24 και 34-35 από το πρωτότυπο 
και 

οι παράγραφοι 5-16 και 25-33 από μετάφραση. 

Από τον Υπέρ Μεγαλοπολιτών λόγο 
οι παράγραφοι 1 -18 και 32 από το πρωτότυπο και 
19-31 από μετάφραση 
Από το λόγο του Ισοκράτη, Περί ειρήνης : 
οι παράγραφοι 1-2, 14-16, 63-70 και 133-145 από το 
πρωτότυπο και 

οι παράγραφοι 17-27 από μετάφραση, ενώ οι υπόλοιπες 
ενδιάμεσες θα δοθούν σε συνδετικές περιλήψεις. 

Από τον Αρεοπαγιτικό λόγο του : 

οι παράγραφοι 1 -2 και 36-49 από το πρωτότυπο και 

οι παράγραφοι 3-35 και 50-84 από μετάφραση. 

2.1.4 Διδακπκοί στόχοι 

Με την ερμηνεία χαρακτηρισπκών κειμένων του Λυσία, 
του Δημοσθένη και του Ισοκράτη επιδιώκεται να διακρί¬ 
νουν οι μαθητές το κοινό υπόβαθρο των πολιτικών τους 
πεποιθήσεων, την πίστη τους στην αξία της δημοκρατίας, 
αλλά και τις διαφοροποιήσεις τους ιδίως σε θέματα εξω¬ 
τερικής πολιτικής, διεκδίκησης ή παραίτησης από την η¬ 
γεμονία μεταξύ των ελληνικών πόλεων, πολέμου ή ειρή¬ 
νης. Ειδικότερα: 

Για τον Λυσία 

* Να διαπιστώσουν οι μαθητές βασικές αρετές του λό¬ 
γου του, τη σαφήνεια, την απλότητα του λεξιλογίου και 
την προσαρμογή της έκφρασης στον χαρακτήρα των ομι¬ 
λητών, για τους οποίους έγραφε τους δικανικούς λόγους 
του (ηθοποιία). 

* Να εκτιμήσουν την αριστοτεχνική κατασκευή των λό¬ 
γων του ως προς τη δομή αλλά και την έντεχνη χρήση των 
σχημάτων του λόγου στην υπηρεσία της επιδιωκόμενης 
προβολής του ήθους των πελατών του. 

* Να γνωρίσουν έναν από τους βασικότερους θεσμούς 
της αθηναϊκής δημοκρατίας, τη δοκιμασία, στην οποία υ¬ 


ποβάλλονταν όσοι Αθηναίοι κληρώνονταν βουλευτές για 
τη βουλή του επομένου έτους. 

* Να εκπμήσουν τη μεγάλη σημασία που απέδιδε η βου¬ 
λή στον ένπμο, δημοκρατικό και ανεπίληπτο ηθικά βίο των 
δοκιμαζομένων, προκειμένου να ασκήσουν δημόσιο λει¬ 
τούργημα. 

* Να αξιολογήσουν, σε σύγκριση με τον Επιτάφιο του 
Περικλή, την σταθερή πολιτική άποψη των Αθηναίων ότι 
καλός καγαθός πολίτης δεν είναι απλώς ο ηθικός και νο¬ 
μοταγής, πολύ περισσότερο δεν είναι αυτός που επιδιώ¬ 
κει καιροσκοπικά μόνο το ατομικό του συμφέρον, αλλά ο 
ενεργός πολίτης που μετέχει συνειδητά στα κοινά, θέτει 
το συμφέρον της πολιτείας πάνω από το ατομικό και έχει 
σταθερή προσήλωση στη δημοκρατία. 

* Να συνειδητοποιήσουν, τέλος, με την ερμηνεία είτε 
του «Κατά Φίλωνος δοκιμασίας» είτε του «Υπέρ Μανηθέ¬ 
ου», πόσο δοκιμάστηκαν τα δημοκραηκά ήθη των Αθη¬ 
ναίων τα χρόνια που ακολούθησαν τη λήξη του Πελοπον- 
νησιακού πολέμου, την τυραννία των τριάκοντα και την α¬ 
ποκατάσταση της δημοκρατίας. Παρά τη γενική αμνηστία 
που κήρυξε η αποκατασταθείσα δημοκρατία, πολλοί θέ¬ 
λησαν να υποδαυλίσουν παλαιό πολιτικά πάθη, για να α¬ 
ποκομίσουν ίδιον όφελος. 

Για τον Δημοσθένη 

* Να επισημάνουν οι μαθητές τα στοιχεία που διακρί¬ 
νουν το προσωπικό του ύφος, τον χειμαρρώδη λόγο του 
και την εύστροφη επιχειρηματολογία του. 

* Να διακρίνουν την αταλάντευτη πεποίθησή του ότι η 
Αθήνα είναι η εγγυήτρια δύναμη της ελευθερίας όλων των 
ελληνικών πόλεων λόγω του δημοκρατικού της πολιτεύ¬ 
ματος, το οποίο την καθιστά ανπ'θετη με κάθε μορφή τυ¬ 
ραννίας ή πολιτικής επιβουλής. 

* Να διαπιστώσουν την επικαιρότητα της πρότασής 
του, σύμφωνα με την οποία η εξωτερική πολιηκή πρέπει 
να διαμορφώνεται με βάση το γενικότερο συμφέρον και 
όχι τα συναισθήματα των πολιτών. 

* Να εκτιμήσουν την πολιτική θέση του Δημοσθένη όη η 
δημοκρατική Αθήνα πρέπει να στηρίξει με δικαιοσύνη αλ¬ 
λά και αποφασιστικότητα κάθε μικρή δύναμη που αδικεί¬ 
ται ή κινδυνεύει να υποδουλωθεί σε οποιοδήποτε ανελεύ¬ 
θερο ολιγαρχικό καθεστώς, όπως οι Ρόδιοι στον Μαύσω- 
λο ή την Αρτεμίσια, οι Μεγαλοπολίτες στη Σπάρτη ή οι 
Ολύνθιοι στον Φίλιππο. 

* Να συζητήσουν την πεποίθηση του Δημοσθένη ότι για 
όλους τους παραπάνω λόγους η Αθήνα πρέπει να επιδιώ¬ 
κει σταθερά την ηγεμονία στον ελληνικό κόσμο και να μην 
παραιτηθούν από αυτή την αρχή, όπως συνιστούσε ο Ισο¬ 
κράτης στον λόγο του Περί ειρήνης, που εκφωνήθηκε την 
ίδια εποχή με τον Περί της Ροδίων ελευθερίας, μετά τον 
συμμαχικό πόλεμο (357-355 π.Χ.) 

Για τον Ισοκράτη 

* Ναδιαπιστώσουντα στοιχεία που συγκροτούντο προ¬ 
σωπικό του ύφος, την ισορροπημένη, νηφάλια και ρέου- 
σα έκφρασή του και την εύληπτη επιχειρηματολογία του, 
που στηριζόταν πάντοτε σε ρεαλιστική εκτίμηση των κα¬ 
ταστάσεων. 

* Να επισημάνουν την φιλειρηνική πολιηκή του έναντι ό¬ 
λων των άλλων πόλεων, που τον κατέστησε ηγέτη της φι¬ 
λειρηνικής παράταξης της Αθήνας τον 4ο π.Χ. αι. 

* Να διερευνήσουντους λόγους που οδήγησαν στην με¬ 
τατόπισή του από την υποστήριξη της ηγεμονικής θέσης 

της Αθήνας (στον κατά των Περσών πόλεμο)στην προ¬ 
τροπή προς τους συμπατριώτες του να παραιτηθούν από 
την επιθυμία της ηγεμονίας. 

* Να επισημάνουν τη βασική του αντίληψη ότι όποια α¬ 
πόφαση κι αν πάρουν για την ειρήνη ή την ηγεμονία, δεν 
πρόκειται να ευτυχήσουν, αν δεν βελτιώσουν τη δημο- 
κραπκή λειτουργία της πολιτείας τους, η οποία παρου¬ 
σίαζε σαφή σημεία παρακμής. 

* Να εκτιμήσουν την πεποίθησή του ότι η ακμή της Αθή¬ 
νας στο παρελθόν οφειλόταν στην άριστη λειτουργία της 
δημοκραη'ας επί Σόλωνος και Κλεισθένους και στην αγα¬ 
θοποιό επίβλεψη της πολιτικής ζωής από την «εξ Αρείου 
Πάγου βουλή». 

* Να συγκρίνουν, τέλος, και τους τρεις ρήτορες ως 
προς την κοινή πίστη τους στην αξία του δημοκρατικού 
πολιτεύματος για τη ζωή και την ευτυχία όλων των πολι¬ 
τών της Αθήνας αλλά και κάθε άλλης πόλης. 

* Να αξιοποιήσουν τη συζήτηση όλων των παραπάνω 
αρχών, για να διαπιστώσουν τη διαχρονική σημασία τους 
για τον άνθρωπο κάθε εποχής και μάλιστα της σημερινής. 

Μεθοδολογική παρατήρηση 

Για την ανάδειξη της τεχνικής του ρητορικού λόγου 
μπορεί να αξιοποιηθούν ως παράλληλα κείμενα αποσπά¬ 
σματα από την Ρητορική του Αριστοτέλη, το Ελένης ε¬ 
γκώμιο του Γοργία ή άλλα ρητορικά έργα. 

Κατά την ερμηνεία των ρητορικών κειμένων καταβάλλε¬ 
ται προσπάθεια: 

* να εκπμηθεί η βαρύτητα των επιχειρημάτων και να ε- 
πισημανθεί το γεγονός ότι σε περιπτώσεις αδύνατης ή 
πτωχής επιχειρηματολογίας δίνεται μεγαλύτερη έμφαση 
στο ήθος και το πάθος για εξισορρόπηση 

* να εκπμηθούν οι εκφρασπκοί τρόποι σε συσχετισμό 
με τις πραγματικές ή συναισθηματικές καταστάσεις, τις 
οποίες επιχειρούν να αναδείξουν. 


ούτε και να ερμηνεύσει, με σχετική έστω πληρότητα, τον 
κόσμο και την τέχνη της αρχαϊκής εποχής. 

2.2.2 Σκοπός της διδασκαλίας 

* Να γνωρίσουν οι μαθητές τα ομηρικά έπη στην πρω¬ 
τότυπη έκφρασή τους και συγκεκριμένα τις γλωσσικές, 
μετρικές και εκφραστικές ιδιαιτερότητές τους. 

* Να απολαύσουν στο πρωτότυπο δύο - τρία αποσπά¬ 
σματα της ομηρικής επικής αφήγησης από την Οδύσσεια 
και την Ιλιάδα, χαρακτηριστικά για το περιεχόμενο και την 
ποιητική τέχνη τους. 

* Να συσχετίσουν τα παραπάνω στοιχεία του έπους με 
τα γραμματειακά είδη που ακολούθησαν και να εκτιμή¬ 
σουν την ιδιαιτερότητα και την αξία τους. 

* Να διαπιστώσουν τις ιδιαιτερότητες της αρχαϊκής λυ¬ 
ρικής ποίησης, τόσο τις εξωτερικές (διάλεκτοι, μέτρα, 
σύνθεση και έκφραση) όσο και τις εσωτερικές (ο κόσμος 
του παρόντος, στενά δεμένος με τις κοινωνικοπολτπκές 
συνθήκες της εποχής, όπως τις βιώνει προσωπικά ο λυρι¬ 
κός ποιητής, αλλά και όπως προβάλλονται υπερχρονικά 
με ανηκειμενοποιημένη πολλές φορές έκφραση γνωμι- 
κού χαρακτήρα). 

* Να επισημάνουν την ποικιλία των θεμάτων που ανπ- 
μετωπίζουν οι λυρικοί ποιητές και αντικατοπτρίζουν την 
πολυμορφία της κοινωνικής ζωής, τη μοίρα του ανθρώ¬ 
που, την ευτυχία ή δυστυχία του, τη σχέση του με το Θεό, 
τις σχέσεις του με τους άλλους, τον έρωτα, τη φιλία, την 
κοινωνική παρουσία του, την εργασία, τον πόλεμο και την 
ειρήνη κ.ά. 

* Να παρακολουθήσουν και να εκτιμήσουν την εξέλιξη 
της σκέψης και της έκφρασης στη λυρική ποίηση, σε σχέ¬ 
ση με τα ομηρικά έπη που προηγήθηκαν, και τα είδη (ι¬ 
στορία, τραγωδία, ρητορεία, φιλοσοφία) που ακολούθη¬ 
σαν, σε περιορισμένη βεβαίως έκταση και στο βαθμό που 
επιβάλλει ο σκοπός του σύντομου αυτού προγράμματος. 


2.2 ΑΝΘΟΛΟΓΙΟ ΕΠΙΚΗΣ ΚΑΙ ΛΥΡΙΚΗΣ ΠΟΙΗΣΗΣ 

2.2.1 Κριτήρια επιλογής 

Έχει προηγηθεί εκτενής διδασκαλία του ομηρικού έ¬ 
πους (Οδύσσειας και Ιλιάδας) από μετάφραση στην Α’ Γυ- 
μνασίου και οι μαθητές έχουν γνωρίσει το μεγαλείο του 
πρώτου ευρωπαϊκού λογοτεχνικού έργου και τις αφηγη¬ 
ματικές τεχνικές του Ομήρου σε γενικές γραμμές. Έχει ε¬ 
πίσης προηγηθεί η γνωριμία με την αρχαία ελληνική λυρι¬ 
κή ποίηση από μετάφραση στη Γ? Γυμνασίου με ένα αν¬ 
θολόγιο που είχε βέβαια άλλο προσανατολισμό και σε 
συνδυασμό με άλλα κείμενα. Η σπουδή της επικής και λυ¬ 
ρικής ποίησης από το πρωτότυπο δεν ήταν δυνατή στο 
Γυμνάσιο, καθώς ήταν γραμμένη σε ιδιωματική διάλεκτο 
(ιωνική, αιολική, δωρική) και οι μαθητές παρακολουθού¬ 
σαν τη βασική διδασκαλία της αττικής διαλέκτου, που α- 
πετέλεσε την αφετηρία της περαιτέρω εξέλιξης της ελλη¬ 
νικής γλώσσας στα μεταγενέστερα χρόνια. 

Στο Λύκειο και συγκεκριμένα στο πρόγραμμα θεωρητι¬ 
κής κατεύθυνσης, που αφορά ένα τμήμα μαθητών με εν¬ 
διαφέροντα για θεωρηπκές σπουδές, κρίθηκε σκόπιμο να 
προστεθεί ένα σύντομο πρόγραμμα γνωριμίας με την 
πρωτότυπη μορφή του έπους και της λυρικής ποίησης με 
βάση χαρακτηρισπκά αποσπάσματα, των οποίων η διδα¬ 
σκαλία δεν φιλοδοξεί, βέβαια, να φέρει τους μαθητές σε 
επαφή με το σύνολο της επικής και της λυρικής ποίησης 


2.2.3 Τα διδασκόμενα κείμενα 

* από τον Όμηρο, κατ’ εκλογήν κατά την κρίση του κα¬ 
θηγητή : 


Οδύσσεια 


Ιλιάδα 


11-38 

αποκάλυψη της ταυτότητας του 
Οδυσσέα 

λ 152-224 

συνομιλία Οδυσσέα με τη μητέρα 
του στον Άδη 

μ 1-27 & 36-54 

Οδυσσέας και Σειρήνες 

ζ 149-185 

Οδυσσέας και Ναυσικά 

Γ 146-160 

Εμφάνιση της Ελένης στα τείχη 

Μ 310-328 

Γλαύκος και Σαρπηδών 

X 188-201 

Αχιλλέας και Έκτορας 
(καταδίωξη) 

Ω 468-506 

Συνομιλία Αχιλλέα - Πριάμου 


* από τους Ομηρικούς Ύμνους 

* Εις Ερμήν II ή 

* Εις Αφροδίτην II 

* από τον Ησίοδο 

Έργα και Ημέραι στ. 202-218 το γεράκι και 

το αηδόνι 
στ. 286-301 η εργασία 

* από τους Λυρικούς Ποιητές 

Αρχίλοχος απόσπ. 1,2,6, 7,22 ΟιθΙίΙ 

Μίμνερμος απόσπ. 2 και 5 ΟίβΜΙ νεότητα - γηρατειά 


Σαπφώ 

1ϋ 

ωδή στην Αφροδίτη 


49 

καλός κ’αγαθός 


58 

ασήμαντη ποιήτρια 


116 ΟίβΙιΙ 

οίον το γλυκύμαλον 

Αλκαίος 

46α ΟϊβάΙ 

ασυνέτημι των ανέμων 

Αλκμάν 

1ϋ, στ. 36-49 

έστι τις σιών τίσις 

Θέογνις 

στ. 39-52 

αλαζόνας πολιτικός 


στ. 1135-1150 

ανθρώπινη ελπίδα 

Στησίχοροςΐ 1 

Ελένης παλινωδία 


16 ΟΐβΌΙ 

ιστορία της Ραδινής 


Πίνδαρος XIV Ολυμπιόνικος Ασωπίχω Ορχομενίω 
σταδίει 

ή VII Πυθιόνικος ΜεγακλείΑθηναίωτεθρίππω 


2.2.4 Κατανομή του χρόνου 

* Από τις 16 προβλεπόμενες ώρες θα διατεθούν 8 για 
την επική ποίηση (από αυτές 1 θα αφιερωθεί στους Ομη¬ 
ρικούς Ύμνους και 1 στον Ησίοδο) και 8 για τη λυρική ποί¬ 
ηση. Αναλογική προς αυτές τις ώρες θα είναι η έκταση 
των αποσπασμάτων που θα διδαχθούν κατ’ εκλογήν του 
καθηγητή. 

* Θα προηγηθεί σύντομη γενική εισαγωγή στην επική 
ποίηση και τα είδη της (Όμηρος, Ύμνοι, Ησίοδος) που θα 
πρέπει να διδαχθεί σε λιγότερο από μία διδακτική ώρα. 

* Επίσης, πριν από τη διδασκαλία των λυρικών θα προη¬ 
γηθεί σύντομη γενική εισαγωγή σε όλα τα είδη της λυρι¬ 
κής ποίησης, την εποχή και τους εκπροσώπους της, η ο¬ 
ποία θα πρέπει να μπορεί να διδαχθεί σε λιγότερο από μία 
διδακτική ώρα. 

* Για κάθε λυρικό ποιητή θα δίδονται σύντομες πληρο¬ 
φορίες κατά τη διδασκαλία συγκεκριμένου ποιήματος 
του. 


2.2.5 Διδακτικοί στόχοι 

Υπαγορεύονται κατά περίπτωση από το περιεχόμενο 
και τη μορφή των επιλεγόμενων αποσπασμάτων και απο¬ 
βλέπουν στο: 

* να καταστήσουν τους μαθητές ικανούς να διακρίνουν 
και να εκτιμούν τα στοιχεία της επικής αφήγησης και της 
λυρικής έκφρασης, τα οποία αποτελούν και τους σκο¬ 
πούς της διδασκαλίας που προαναφέρθηκαν 

* να μπορούν οι μαθητές, με απλή επισήμανση, να εντο¬ 
πίσουν βασικές διαλεκτικές διαφορές του έπους και της 
λυρικής ποίησης από κείμενα της αττικής διαλέκτου. Δε 
γίνεται όμως αναλυτική διδασκαλία των διαλέκτων. Το ί¬ 
διο επιδιώκεται και προκειμένου για το μέτρο του έπους 
και των λυρικών ποιημάτων. 

* να βοηθηθούν οι μαθητές να ανακαλύψουν και να α¬ 
πολαύσουν με συνοπτική ερμηνευτική διαδικασία βασικά 
μηνύματα των ερμηνευτικών αποσπασμάτων. 

Μεθοδολογική παρατήρηση. 

Θεωρούνται πολύ χρήσιμοι από διδακτική άποψη οι συ¬ 
σχετισμοί των αρχαίων λυρικών ποιητών με νεότερους και 
σύγχρονους, με την προοππκή να διαπιστωθεί ότι ο ψυχι¬ 
κός και συναισθημαπκός κόσμος του ανθρώπου, παράπς 
εύλογες διαφοροποιήσεις του ιστορικού και κοινωνικού 
πλαισίου, παραμένει αμετάβλητος στα βασικά του στοι¬ 
χεία και υπαγορεύει παρόμοιους τρόπους εξωτερίκευ¬ 
σής του στην ποιητική τέχνη διαφόρων εποχών. 


ΓΤΑΞΗ 

1. ΠΡΟΓΡΑΜΜΑ ΘΕΩΡΗΤΙΚΗΣ ΚΑΤΕΥΘΥΝΣΗΣ 

Φιλοσοφικά κείμενα και Θουκυδίδης, 3 ώρες/εβδομάδα 
χ 28, συνολικά 84ώρες 

1.1 Κριτήρια επιλογής 

Ακολουθώντας σε γενικές γραμμές την ιστορική εξέλι¬ 
ξη της αρχαίας ελληνικής γραμματείας επικοινωνούμε 
στη Γ’ τάξη με το πυκνότερο και συνθετότερο γραμματει¬ 
ακό είδος, τον φιλοσοφικό λόγο. Με γνώμονα τον βασικό 
σκοπό της αγωγής στην αρχαία Ελλάδα, την ολοκλήρωση 
του ατόμου ως πολίτη, επιλέχθηκαν φιλοσοφικά κείμενα 
του Πλάτωνα (Πρωταγόρας και Πολιτεία) και του Αριστο¬ 
τέλη (Ηθικά Νικομάχεια και Πολιτικά) που να επιτρέπουν 
μια πολύπλευρη μελέτη του πολιτικού φαινομένου στη 
ζωή της αρχαίας Αθήνας με άξονα τις έννοιες: πόλη - πο¬ 
λίτης - πολίτευμα - κοινωνία πολιτών - δεσμοί της κοινω¬ 
νίας (νόμος - δικαιοσύνη) - ατομική και πολιτική αρετή. Και 
σ’αυτόν τον θεματικό άξονα εντάσσεται η ιδανική και 
σφαιρική παρουσίαση του δημοκρατικού πολιτεύματος 
στον Επιτάφιο του Περικλέους από την Ιστορία του Θου¬ 
κυδίδη. 

1.2 Σκοπός της διδασκαλίας 

* Να γνωρίσουν οι μαθητές χαρακτηρισπκές πτυχές 
του φιλοσοφικού λόγου των αρχαίων Ελλήνων και να ε¬ 
ντάξουν τη φιλοσοφία στην ιστορική εξέλιξη της αρχαίας 
ελληνικής γραμματείας. 

* Να επικοινωνήσουν με τον λόγο δύο μεγάλων Ελλή¬ 
νων φιλοσόφων του Πλάτωνα και του Αριστοτέλη, των ο¬ 
ποίων η σκέψη κυριάρχησε όχι μόνο στον αρχαίο κόσμο, 
αλλά και στην ευρωπαϊκή και παγκόσμια ιστορία του 
πνεύματος. 

* Να επισημάνουν βασικά κοινά σημεία και διαφορές 
των δύο φιλοσόφων σχετικά με την οργάνωση της πολι¬ 
τείας, την κύρια αποστολή της (την εξασφάλιση της ευτυ¬ 
χίας όλων των πολιτών), την οργάνωση και τον σκοπό της 
εκπαίδευσης των πολιτών, αλλά και το βάρος της προσω¬ 
πικής ευθύνης τους τόσο στην ατομική τους ζωή όσο και 
στη ζωή του κοινωνικού συνόλου. 

* Να εκτιμήσουν τον κυρίαρχο ρόλο της δικαιοσύνης 
για τη ζωή και την πρόοδο κάθε πολιτείας και τους συνε- 
κπκούς δεσμούς της, δηλαδή τους νόμους που στηρίζο¬ 
νται στη δικαιοσύνη. 

* Να συνειδητοποιήσουν το γεγονός ότι η ατομική αρε¬ 
τή δεν μπορούσε να νοηθεί στην αρχαία Ελλάδα παρά μό¬ 
νο στενά δεμένη με την πολιτική αρετή και ότι η ευτυχία 
του ατόμου εύρισκε την πλήρη δικαίωσή της στην ευτυχία 
όλων των πολιτών στο πλαίσιο του δημοκρατικού πολι¬ 
τεύματος. 

* Να διερευνήσουν στα ερμηνευόμενα αποσπάσματα 
την αντίληψη των αρχαίων ότι η ευδαιμονία του ατόμου, 
απώτερος σκοπός της ζωής τους, έχει πνευματικές ρίζες 
και στηρίζεται στην αρετή και ότι με αυτό τον γνώμονα ορ¬ 
γάνωναν κάθε δραστηριότητά τους ως ατόμων και ως πο¬ 
λιτών. 

* Να γνωρίσουν οι μαθητές μια συνοπτική αλλά ουσια- 
σπκή παρουσίαση της αθηναϊκής δημοκρατίας στην ιδα¬ 
νική της μορφή. 

1.3 Τα διδασκόμενα κείμενα 

α) Περικλέους Επιτάφιος του Θουκυδίδου, 20 ± ώρες 

Σύντομη εισαγωγή στον Θουκυδίδη και το έργο του και 
ειδικότερα στον Επιτάφιο 

Διδασκαλία των κεφ. 34,35 και 43 έως 46 από μετάφρα¬ 
ση και των κεφ. 36-42 από το πρωτότυπο. 

Διδακτικοί στόχοι: 

* Να γνωρίσουν οι μαθητές μια σφαιρική και συνοπτική 
παρουσίαση της αθηναϊκής δημοκρατίας στην ιδανική 
της μορφή. 

* Να επισημάνουν βασικά χαρακτηριστικά του αθηναί- 
ου πολίτη που συνδυάζει ατομική ελευθερία και σεβασμό 
στους νόμους, ζωηρό ενδιαφέρον για την πνευματική και 
αισθητική καλλιέργεια αλλά και για την ανδρεία, επιμέ¬ 
λεια για τα ιδιωτικά θέματα αλλά και ενεργητική συμμετο¬ 
χή στα κοινά. 

* Να συσχετίσουν τις θέσεις αυτές του Θουκυδίδη με 
τις πολιτικές θέσεις του Αριστοτέλη, που περιέχονται στα 
Πολιτικά. 

* Να εκτιμήσουν το πυκνό, αλλά πλούσιο και ποικίλο ύ¬ 
φος του Θουκυδίδη. 

β) Πλάτωνος Πρωταγόρας και Πολιτεία, 34 ± ώρες 

Προτάσσεται μία εισαγωγή στον φιλοσοφικό λόγο από 
τους προσωκρατικούς μέχρι τον Αριστοτέλη, που περι¬ 
λαμβάνει την εξέλιξη της φιλοσοφικής σκέψης, τους κυ- 
ριότερους εκπροσώπους της και τις βασικές τους θέσεις. 

Εισαγωγή στον Πλάτωνα και το έργο του, στη σοφιστι¬ 
κή κίνηση γενικά και τον Πρωταγόρα ειδικότερα. Στη συ¬ 
νέχεια θα διδαχθούν: 

Από τον Πρωταγόρα, αποσπάσματα που αναφέρονται: 

* Στην αρχή του διαλόγου, όπου τίθεται το θέμα του δι¬ 
δακτού ή μη της αρετής 

κεφ. 317 Ε4 - 320 07 από μετάφραση (αρχή διαλόγου - 
θέση του διδακτού ή μη της αρετής) 

* Στον μύθο του Πρωταγόρα για τη δημιουργία του αν¬ 
θρώπου και της κοινωνίας 

κεφ. 320 08 - 324 Ό2 από το πρωτότυπο 

* Στον λόγο του Πρωταγόρα για την παιδεία γενικότερα 
και το διδακτό της αρετής ειδικά, 

κεφ. 324 03 - 328 02 από μετάφραση. 

Το υπόλοιπο του διαλόγου θα δοθεί σε σύντομη περί¬ 
ληψη. 

Από την Πολιτεία, αποσπάσματα που αναφέρονται: 

* Στο δαχτυλίδι του Γύγη, Β 359β - 36007 από το πρω¬ 
τότυπο και 

* Στην εικόνα του σπηλαίου, Ζ 514α - 517α7 από μετά¬ 
φραση και Ζ 517α8 - 520α5 από το πρωτότυπο 

ή, κατ’εκλογήν του καθηγητή, στον μύθο του Ηρός 
του Παμφύλου, 

16140 - 61705 από μετάφραση και 

161706 - θ5 καιθίθβ - 62102 από το πρωτότυπο. 

Οι ενδιάμεσοι στίχοι θα δοθούν σε σύντομη πε¬ 
ρίληψη. 

Διδακτικοί στόχοι 

* Να εντοπίσουν οι μαθητές τον πρακτικό σκοπό της δι¬ 
δασκαλίας των σοφιστών, όπως παρουσιάζεται από τον 
Πρωταγόρα («ευβουλία περί των οικείων, όπως άν άριστα 
τήν αυτού οικίαν διοικοί, καί περί των της πόλεως, όπως 
τά της πόλεως δυνατώτατος άν είη καί πράττειν καί λέ- 
γειν»). 

* Να συγκρίνουν τη θέση αυτή του Πρωταγόρα με ανά¬ 
λογη του Ισοκράτη που περιέχεται στον Παναθηναϊκό λό¬ 
γο του (παράγρ. 26-34). 


* Να διερευνήσουν τα ερείσματα της θέσης του Πρω¬ 
ταγόρα για το διδακτό της αρετής, τα οποία προκύπτουν 
τόσο από τον μύθο όσο και από τον λόγο του, καθώς και 
τη διαφορετική βάση, στην οποία στηρίζει το διδακτό της 
αρετής ο Σωκράτης. 

* Να εκτιμήσουν την κεντρική θέση της παιδείας στη 
ζωή της αθηναϊκής κοινωνίας, αλλά και τον σημαντικότα¬ 
το ρόλο της για την ύπαρξη της ίδιας της δημοκρατίας. 

* Να επισημάνουν στην Πολιτεία του Πλάτωνα τη μεγά¬ 
λη σημασία της δικαιοσύνης για την ευδαιμονία των πολι¬ 
τών (όσο ζουν αλλά και μετά θάνατο) και για την επιβίωση 
και πρόοδο της πολιτείας. 

* Να συσχετίσουν ως προς αυτό το στοιχείο τους μύ¬ 
θους του Γύγη και του σπηλαίου και να εντοπίσουν τη βα¬ 
σική διαφορά που προκύπτει. Αν οι πολίτες, με το μέγιστο 
μάθημα μιας ουσιαστικής παιδείας, δεν καταστούν ικανοί 
να μη θέλουν να αδικούν, τότε θα αποφεύγουν την αδικία 
όσο δεν τους δίνεται η δυνατότητα να αδικήσουν. Αν α¬ 
ντίθετα αποκτήσουν τη δυνατότητα αυτή, (βλ. το δαχιυλί- 
δι του Γ ύγη), θα διαπράξουν εύκολα και αδικίες κατά την 
επιδίωξη του συμφέροντος. 

* Να εκτιμήσουν την κυρίαρχη άποψη ότι ο νόμος οφεί¬ 
λει να αποβλέπει στον φωτισμό -άρα και στην ευδαιμονία- 
όλων των πολιτών και να υποχρεώνει αυτούς που μπο¬ 
ρούν, να βοηθήσουν και τους απαίδευτους να πραγματο¬ 
ποιήσουν την ανάβαση προς τη θέα του αγαθού, για να 
μπορέσουν να ασκήσουν συνειδητά την αρετή. 

* Να συσχετίσουν τη θέση αυτή του Πλάτωνα με αντί¬ 
στοιχη του Αριστοτέλη στα Πολιτικά (Βιβλίο Η) και να επι- 
σημάνουν ομοιότητες και διαφορές των δύο φιλοσόφων. 

* Να συνειδητοποιήσουν ότι, παρά τον σπουδαίο ρόλο 
της μοίρας, της Λάχεσης, για το πεπρωμένο του καθενός, 
ο άνθρωπος έχει μεγάλα περιθώρια ελευθερίας στην επι¬ 
λογή του τρόπου ζωής του και αυτός είναι προσωπικά υ¬ 
πεύθυνος για τις επιλογές του («αιτία ελομένου. θεός α¬ 
ναίτιος»). 

* Να ανακαλύψουν και να εκτιμήσουν τα στοιχεία που 
προσδιορίζουν το λογοτεχνικό ύφος του λόγου του Πλά¬ 
τωνα σε σχέση με τον λιτό, κυριολεκτικό επιστημονικό λό¬ 
γο του Αριστοτέλη. 

γ) Αριστοτέλους, Ηθικά Νικομάχεια και Πολιτικά, 30 ± 
ώρες 

Σύντομη εισαγωγή στον Αριστοτέλη και το έργο του. 
Στη συνέχεια θα διδαχθούν: 

Από τα Ηθικά Νικομάχεια, αποσπάσματα που αναφέρο- 
νται: 

* Στη φύση και τα είδη της αρετής, κεφ. 1103α14 - 
1103β25 

* Στην ηδονή και τα είδη της, κεφ. 1104β3 -13 και 

* Στην αρχή της μεσότητας, κεφ. 1106α15 -1107α6 

Να αξιοποιηθεί ως παράλληλο κείμενο το απόσπασμα 

από τα Πολιτικά που αναφέρεται στην άριστη πολιτική 
κοινωνία «την δια των μέσων», Δ 1295α25 -1296α21. 

Από τα Πολιτικά, αποσπάσματα που αναφέρονται: 

* Στη σύσταση και το σκοπό της πόλεως και της κοινω¬ 
νίας, κεφ.Α1252α1 - 7 και (από μετάφραση) 1252β27 - 
1253α39 

* Στα χαρακτηριστικά του πολίτη, Γ1274β32 - 1275α33 
και 1275β17-21 

* (από μετάφραση) Στα είδη των πολιτευμάτων, Γ 
1279α22-1279β10 

Στα είδη της δημοκρατίας, Δ 1291 β30-1292α38 

σιοι ή ο ένας (ο τύραννος) Γ1281 α11 -1282α23 

* Στην ανάγκη να είναι η παιδεία κοινή για όλους και να 
μην αποβλέπει μόνο στο χρήσιμο αλλά και στην ευρύτερη 
καλλιέργεια για τις ώρες της σχολής, Θ 1337 α 10 -1338 
β8 

ή κατ'εκλογήντου καθηγητή 

Στην ανάγκη να προσδιοριστεί ποια είναι η προτιμότερη 
ζωή, για την οποία προτείνεται η α' ή β' οργάνωση της πο¬ 
λιτείας, Η 1323 α 14 -1324 α 25. 

Διδακτικοί στόχοι 

* Να επισημάνουν οι μαθητές τη σημασία που έχει για τη 
ζωή και την ευδαιμονία του ατόμου η ενεργητική συμμε¬ 
τοχή του σε μια κοινωνία πολιτών με συνεκτικούς δε¬ 
σμούς τους νόμους και τη δικαιοσύνη. 

* Να διακρίνουν τα σημεία στα οποία όλα τα είδη των 
πολιτευμάτων προσεγγίζουν αλλά και εκείνα στα οποία 
ριζικά διαφοροποιούνται 

* Να διαπιστώσουν ότι αμιγές πολίτευμα δύσκολα δημι- 
ουργείται και ακόμα δυσκολότερα παραμένει και ότι η 
μορφή του εξαρτάται από το πόσο πλησιάζει ή απομα¬ 
κρύνεται από την άριστη πολιτική κοινωνία, «την δια των 
μέσων». 

* Να συζητήσουν και να εκτιμήσουν τη θέση του Αρι¬ 
στοτέλη ότι προτιμότερος τρόπος ζωής, που οδηγεί στην 
ευδαιμονία του ατόμου και του συνόλου, είναι ο κατ’αρε- 
τήν. Άρα αυτός πρέπει να είναι ο απώτερος σκοπός κάθε 
μορφής πολιτεύματος. 

* Να συνειδητοποιήσουν τον προσανατολισμό της παι¬ 
δείας κατά τον Αριστοτέλη όχι μόνο προς τα χρήσιμα και 
αναγκαία αλλά κυρίως προς όσα συντελούν στην πνευ¬ 
ματική καλλιέργεια του ανθρώπου. 

* Να συζητήσουν την άποψη ότι το να κυνηγάει κανείς 
πάντα το χρήσιμο δεν ταιριάζει σε μεγαλόψυχο και ελεύ¬ 
θερο άνθρωπο. Και αυτό να το δουν στο πλαίσιο του γενι¬ 
κότερου πραγματιστικού - ρεαλιστικού προσανατολι¬ 
σμού της αριστοτελικής φιλοσοφίας. 

* Να προχωρήσουν σε συσχετισμούς και συγκρίσεις 
πλατωνικών και αριστοτελικών θέσεων, όπου επιβάλλεται 
από τα ερμηνευόμενα αποσπάσματα. Να αξιοποιήσουν 
γι’αυτές τις συγκρίσεις παράλληλα κείμενα όχι μόνο του 
Πλάτωνα (π.χ. από τον Κρίτωνα σχετικά με τη γνώμη των 
πολλών, σε συσχετισμό με το απόσπασμα των Πολιτικών 
Γ 1281α11-1282α23 για το ποιος έχει την εξουσία στην 
πόλη), αλλά και της πολιτικής ελεγείας, των τραγικών 
ποητών και του Περί ανέμων, τόπων και υδάτων έργου του 
Ιπποκράτη (π.χ. τις παραγράφους 1,12 και 16 όταν ερμη¬ 
νεύονται τμήματα των Πολιτικών και των Ηθικών Νικομα- 
χείων σχετικά με την αξία της αγωγής, της έννομης πολι¬ 
τείας, της κυριαρχίας επί των ηδονών). 

4.3 Οργάνωση και μέθοδος της διδασκαλίας 

Εκείνο που ενδιαφέρει ουσιαστικά είναι να οργανωθεί 
η διδασκαλία κατά τέτοιο τρόπο που: 

* να εξασφαλίζεται η ενεργητική συμμετοχή των μαθη¬ 
τών στη διαδικασία πρόσκτησης του μορφωτικού αγαθού, 
με κινητοποίηση όλων των πνευματικών τους δυνάμεων 

* να ασκείται, έτσι, η ικανότητά τους για κριτική αφο¬ 
μοίωση και αξιολογική αποτίμηση των γνώσεων 

* να διευκολύνονται να ανακαλύπτουν τρόπους, για να 
φθάσουν σε προσωπική επικοινωνία με τα κείμενα και σε 
αισθητική απόλαυση του περιεχομένου τους, αφού πρό¬ 
κειται για κορυφαία δημιουργήματα της τέχνης του λό¬ 
γου 


* να ασκούνται στο να αναζητούν απαντήσεις ως προς 
τα βασικά στοιχεία κάθε λογοτεχνικού έργου, την πλοκή 
του μύθου (εξέλιξη - δέση - κορύφωση - λύση), τη δια¬ 
γραφή του ήθους των δρώντων προσώπων (κίνητρα, στά¬ 
σεις, μεταπτώσεις, δραματικές συγκρούσεις), τα προ¬ 
βλήματα και τις ιδέες που διερευνώνται και τους καλλιτε¬ 
χνικούς τρόπους έκφρασης που δένουν όλα τα στοιχεία 
του έργου και αναδεικνύουν την ουσία και την ψυχή του. 

* να μπορούν, τέλος, όλα τα παραπάνω στοιχεία να τα 
διακρίνουν σε συνδυασμό με τα ιδιαίτερα ποιοτικά χαρα- 
κτηρισπκά κάθε γραμματειακού είδους, το οποίο με δια¬ 
φορετικό τρόπο απευθυνόταν στους ακροατές/θεατές/α- 
ναγνώστες του. 

Κύρια μέθοδος διδασκαλίας των κειμένων της Αρχ. 
Ελλ. Γραμματείας, όπως και κάθε άλλου λογοτεχνικού έρ¬ 
γου, είναι η ερμηνευτική. Και στο Λύκειο συγκεκριμένα η 
ερμηνεία κειμένων γίνεται κυρίως με βάση την πρωτότυ¬ 
πη γλωσσική τους έκφραση. Η διδακτική αξιοποίηση κει¬ 
μένων από μετάφραση συμπληρώνει την ερμηνεία των 
πρωτότυπων κειμένων με δύο τρόπους: 

* ολοκληρώνει την ερμηνεία των πρωτότυπων αποσπα¬ 
σμάτων, με τα οποία τα μεταφρασμένα κείμενα συνδέο¬ 
νται άμεσα και λειτουργικά και 

* προσφέρει παράλληλα κείμενα κατάλληλα να φωτί¬ 
σουν πληρέστερα το περιεχόμενο των ερμηνευόμενων 
έργων. 

Η ερμηνευτική μέθοδος επιχειρεί να φέρει τους μαθη¬ 
τές σε επικοινωνία με την ουσία της πνευματικής δημι¬ 
ουργίας των αρχαίων ελλήνων συγγραφέων. Και για να εί¬ 
ναι αποτελεσματική πρέπει να ακολουθεί ορισμένες γενι¬ 
κές αρχές, που αποτελούν δρόμους προσπέλασης στο 
νοημάτων έργων. Έτσι, 

* προσαρμόζεται συνεχώς στις απαιτήσεις κάθε διδα- 
κπκής ενότητας, κρατώντας το νήμα των διδακτικών στό¬ 
χων, που οδηγεί με ασφάλεια στην επίτευξη του τελικού 
σκοπού 

* δίνει έμφαση στην ανάλυση του νοηματικού περιεχο¬ 
μένου των έργων και στη διερεύνηση του ιδεολογικού 
πλούτου τους καθώς και των προβλημάτων του ανθρώ¬ 
που και της ζωής της εποχής των 

* επιχειρεί να εκτιμήσει τα κίνητρα της δραστηριότητας 
του ανθρώπου, τη στάση και την κλίμακα των αξιών του 
μέσα στο πλαίσιο των κοινωνικών, πολιτικών και πολιτι¬ 
στικών συνθηκών της εποχής τους 

* διερευνά, στη συνέχεια, τη διαχρονική σημασία των α- 
ναδεικνυομένων από την ερμηνεία στοιχείων, αποφεύγο- 
ντας προσεχτικά κάθε είδους ανεπίτρεπτους αναχρονι¬ 
σμούς 

* προσφεύγει σε λεξιλογικές και μορφολογικές διευ¬ 
κρινίσεις μόνο στο βαθμό που αυτές εξυπηρετούν τη βα¬ 
θύτερη κατανόηση των κειμένων 

* συνεξετάζει συστηματικά τους μορφολογικούς εκ- 
φρασπκούς τρόπους με τα συγκεκριμένα κάθε φορά νοη¬ 
ματικά περιεχόμενα στην αδιάσπαστη σχέση τους 

* εκμεταλλεύεται με δεξιότητα και αξιοποιεί γόνιμα τα 
κατάλληλα παράλληλα κείμενα που φωτίζουν πληρέστε¬ 
ρα το νόημα των ερμηνευόμενων έργων. 

Η ερμηνευτική διαδικασία στηρίζεται στην αντίληψη ότι 
το κείμενο αποτελεί οργανικό σύνολο, του οποίου τα μέ¬ 
ρη φωτίζονται και ερμηνεύονται αμοιβαία. Έτσι, ξεκινάει 
από μια συνολική θεώρηση του κειμένου, επισημαίνει τα 
θεματικά κέντρα και τη δομή του, προχωρεί αναλυτικά 
στη διερεύνηση του περιεχομένου και της μορφής και 

κλείνει με συνολική συνθετική εκτίμηση των ουσιωδών 
στοιχείων του κειμένου. 

Στην αναλυτική φάση της η ερμηνευτική διαδικασία συ¬ 
μπληρώνεται και με τη μεταφραστική άσκηση για την α¬ 
πόδοση του αρχαίου σε άρτιο νεοελληνικό λόγο. Βασική 
επιδίωξη παραμένει να κρατήσει η μετάφραση το χαρα¬ 
κτήρα της σύνθετης γλωσσικής άσκησης που διαπλέκε- 
ται με την ερμηνεία του κειμένου και τη συμπληρώνει. Με 
κανένα τρόπο η μετάφραση δε θα πρέπει να θεωρηθεί ως 
υποκατάστατο του αρχαίου κειμένου, για να το απομνη¬ 
μονεύσουν οι μαθητές ως γνωσπκό ανπκείμενο για τις ε¬ 
ξετάσεις τους (προφορικές ή γραπτές) ή για να προχω¬ 
ρήσουν, στη συνέχεια, στηνερμηνείατου κειμένου απάτη 
μετάφραση. 

Κατά διαστήματα ενδείκνυται να ασκούνται οι μαθητές 
στην ανάγνωση και εκτίμηση της ποιότητας και άλλων με¬ 
ταφράσεων, λογοτεχνικών ή μη, για την καλλιέργεια της 
γλωσσικής και ερμηνευτικής ευαισθησίας τους. Σε προ¬ 
αιρετική βάση μπορεί και οι ίδιοι να ασκούνται σε λογοτε¬ 
χνική μετάφραση αρχαίου κειμένου. 

Η εκπόνηση συνθετικών δημιουργικών εργασιών από 
τους μαθητές έχει ανεκτίμητη παιδευτική αξία για την α¬ 
νάπτυξη της πρωτοβουλίας αλλά και της κριτικής και δη¬ 
μιουργικής τους ικανότητας. Δίνει πολλές δυνατότητες 
διερεύνησης επιμέρους προβλημάτων, γενικής θεώρη¬ 
σης των διδασκόμενων έργων και γόνιμων συγκρπικών 
μελετών. Εκείνο όμως το οποίο απαιτείται σε κάθε περί¬ 
πτωση είναι η έγκαιρη προετοιμασία, η προσεκτική οργά¬ 
νωση και η συνεργασία με τον καθηγητή και με τους άλ¬ 
λους μαθητές στο πλαίσιο μικρών ομάδων εργασίας. 

4.4. Η αξιολόγηση του μαθήματος της Αρχαίας Ελληνι¬ 
κής Γλώσσας και Γραμματείας 

Γενικά, ο τρόπος αξιολόγησης του μαθήματος, είτε μέ¬ 
σα στο σχολείο είτε σε περιφερειακό ή εθνικό επίπεδο, 
πρέπει να στοχεύει στην αποτίμηση της προσωπικής στά¬ 
σης των μαθητών απένανπ στα κείμενα, της επικοινωνίας 
τους με τα περιεχόμενα και τα συμφραζόμενα των κειμέ¬ 
νων, της κριτικής τοποθέτησής τους απέναντι σε τιθέμε¬ 
να ερωτήματα αλλά και της αρχαιογνωσίας τους και του 
βαθμού κατάκτησης της γλώσσας. 

Αναλυτικότερα: 

* οι ερωτήσεις αξιολόγησης βρίσκονται σε αντιστοιχία 
με τους διδακτικούς στόχους και τη μέθοδο διδασκαλίας 
και εντάσσονται οργανικά στη διδακτική διαδικασία την ο¬ 
ποία ανατροφοδοτούν, ώστε να είναι αποτελεσματικότε¬ 
ρη 

* στο μάθημα της Αρ. Ελλ. Γρ., δεδομένου ότι ένα λο¬ 
γοτεχνικό κείμενο επιδέχεται πολλαπλές ερμηνευτικές α¬ 
ναγνώσεις και διδακπκές προσεγγίσεις, χρησιμοποιού¬ 
νται, κυρίως, ερωτήσεις ανοιχτού τύπου 

* ερωτήσεις αντικειμενικού τύπου είναι δυνατόν να χρη¬ 
σιμοποιηθούν, όταν ελέγχεται γλωσσικό-πληροφοριακό 
υλικό ή σε κάθε περίπτωση, εάν συνδεθούν με ερωτήσεις 
ελεύθερης ανάπτυξης 

* οι γλωσσικές ασκήσεις είναι κυρίως αντικειμενικού τύ¬ 
που (πολλαπλής επιλογής, μετασχηματιστικές, ανπστοί- 
χισης, διάζευξης κ.ά.) και η απάντησή τους απαιτεί ανα¬ 
φορά και συσχετισμό με το κείμενο 

* δίνεται έμφαση στις ερμηνευτικές ερωτήσεις (νοημα¬ 
τικές, ιδεολογικές, αισθητικές κ.α.) με βάση κυρίως το 
πρωτότυπο κείμενο αλλά και με αναφορά στο περιεχόμε¬ 
νο των τμημάτων που διδάχθηκαν από μετάφραση ή των 


παράλληλων κειμένων που αξιοποιήθηκαν κατά τη διδα¬ 
σκαλία. 

* η ποικιλία και η διαβάθμιση των ερωτήσεων επιτρέπει 
τον ευρύτερο και ουσιαστικότερο έλεγχο των αποτελε¬ 
σμάτων της διδασκαλίας με βάση τις αποκτηθείσες γνώ¬ 
σεις των μαθητών 

* η εκπόνηση συνθετικών δημιουργικών εργασιών από 
τους μαθητές κατά τη διάρκεια του σχολικού έτους συνε- 
κτιμάται με το σύνολο της σχολικής εργασίας τους και 
συμμετέχει στη διαμόρφωση της προφορικής βαθμολο¬ 
γίας τους. 

Συγκεκριμένα, κατά τις γραπτές εξετάσεις σε σχολικό ή 
εθνικό επίπεδο, 

Δίνεται στους μαθητές ένα σχεπκώς εκτενές τμήμα (πε¬ 
ρίπου 15-20 στ.) διδαγμένου κειμένου με νοηματική συ¬ 
νοχή και τους ζητείται: 

α) να μεταφράσουν ένα τμήμα του, αυτούσιο ή δια¬ 
σκευασμένο, στη νέα ελληνική και 

β) να απαντήσουν σε: 

3 ερωτήσεις ερμηνευτικές, ανοικτού ή κλειστού τύπου 
κατά περίπτωση, που αναφέρονται σε ιδέες / αξίες / προ¬ 
βλήματα που προκύπτουν από το κείμενο, στη στάση / ή¬ 
θος /χαρακτήρα των προσώπων, στη δομή / σύνθεση του 
κειμένου, σε υφολογικά / αισθητικά θέματα. Η μία ερώτη¬ 
ση απ’αυτές θα αναφέρεται υποχρεωτικά ή θα απαιτεί 
γνώση και του από μετάφραση τμήματος του κειμένου. 
Σ’αυτή την περίπτωση μπορεί να δίνεται στην ερώτηση το 
συγκεκριμένο μεταφρασμένο τμήμα. 

1 ερώτηση που αναφέρεται στο γραμματειακό είδος, 
στο οποίο ανήκει το κείμενο, στον συγγραφέα ή το έργο 
του 

1 ερώτηση ευρύτερα λεξιλογική (ετυμολογική, παρα¬ 
γωγής, σύνθεσης, κυριολεξίας, συνωνύμων, αντιθέτων) 
που μπορεί να αναφέρεται και στην εξέλιξη της σημασίας 
ορισμένων λέξεων 

1 ερώτηση γραμματικής ανπκειμενικού τύπου 

1 ερώτηση συντακτικού ανπκειμενικού επίσης τύπου 

Σημείωση: Κάθε ερώτηση μπορεί να αναλύεται σε υπο- 
ερωτήματα 

Δίνεται επίσης στους μαθητές ένα μικρό τμήμα αδίδα- 
κτου πεζού κειμένου αττικής διαλέκτου (4-6 στίχων στα 
προγράμματα γενικής παιδείας και 10-12 στίχων στα προ¬ 
γράμματα θεωρητικής κατεύθυνσης) και τους ζητείται να 
το μεταφράσουν στη νέα ελληνική. 

Στα τμήματα θεωρητικής κατεύθυνσης οι ερωτήσεις 
γραμματικής και συντακπκού λαμβάνονται από το αδίδα- 
κτο κείμενο. 

Η βαθμολογική αποτίμηση των δύο μεταφράσεων δεν 
πρέπει να υπερβαίνει τις 6 μονάδες (4 + 2) στην 20βάθ- 
μια κλίμακα και όλων των άλλων ερωτήσεων τις 2 μονάδες 
για την κάθε μία (2x7= 14), ήτοι 6 + 14 = 20 μονάδες συ¬ 
νολικά. Στα τμήματα θεωρητικής κατεύθυνσης η μετά¬ 
φραση του αδίδαχτου κειμένου αποτιμάται με 4 μονάδες 
και του διδαγμένου με 2. 

Η απόφαση αυτή ισχύει από το σχολ. έτος 1999-2000. 

Η απόφαση αυτή να δημοσιευθεί στην εφημερίδα της 
κυβερνήσεως. 

Αθήνα, 5 Μαρπ'ου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙτΙΙρ: νννννν.βί.ςι· 

ΙΝΤΕΡΝΕΤ: ΙίοΙ.θγ 

6-ΓΠ3Ν: ΠΥ35 @ ΙΐθΙ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327-Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ. Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ " Μ ^χρι 8 σελίδες 200 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( - 0 σε \(δ ε ς «αι άνω προσαύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοίκ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 » . 

10.000 » . 500 » . 

3.000 » . 150 » . 

10.000 » . 500 - . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 » . 12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
■δρομής και ολόκληρο το ποσό υπέρ του ΤΑΠΕΤ. 

■'οομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. Δεν 
"αι συνδρομητές για μικρότερο χρονικό διάστημα. 

-■νανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

~ύ πων, ταχυδρομικές επιταγές και χρηματικά γραμμάτια δεν γίνονται δεκτά. 

εξυπηρέτησης των πολιτών λειτουργούν καθημερινά από Οβ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 






















